Όταν τη γνώρισα είχε στήθος. Δεν είχε μαλλιά. Ούτε φρύδια καλοσχηματισμένα. Είχε και θυμό. Πολύ θυμό! Ποτάμι που είχε φουσκώσει και σκέπαζε τις όχθες. Κύματα που υψώνονταν πελώρια κι έπνιγαν πρώτα την ίδια. Κι όμως ήταν όμορφη ακόμα και θυμωμένη. Κι ας είχε εκείνη την ανταριασμένη ματιά, τη γεμάτη απορίες και αναπάντητα «γιατί». Σκαρί γερό που χτυπούσαν επάνω του τα κύματα και άντεχε και πάλευε και αγωνιούσε να βρει στεριά να δέσει.\nΝα βρει περηφάνεια κι ας ήταν λαβωμένη! Να βρει σώμα να παλέψει! Να κρατήσει την αξιοπρέπεια μπροστά στον πόνο, στην αρρώστια, στην εγκατάλειψη! Δεν το λες και λίγο να πληρώνεις διόδια στη ζωή κάθε μέρα, κάθε ώρα, κάθε λεπτό! Να πληρώνεις φόρους και χαράτσια στο δικαίωμα σου να ζήσεις!\nΚι ύστερα χάθηκε. Κι εγώ φοβόμουν να ρωτήσω. Τη φανταζόμουν με ήρεμη ματιά να πίνει καφέ στο μπαλκόνι και να χαϊδεύει τον κουφό γάτο της. Τη φανταζόμουν να χτενίζει τα μαλλιά της, να βάζει κραγιόν στα χείλη, να χαμογελά, να κερδίζει τη ζωή. Φοβόμουν να ρωτήσω.\nΈμενα στο να φαντάζομαι πως είναι ευτυχισμένη. Πως δεν είναι μόνη στις νυχτερινές της αγωνίες, στα αξημέρωτα βράδια που φοβόταν να κοιμηθεί. Πως νίκησε και χαμογελά. Πως δεν είναι ακόμα θυμωμένη. Δε μπορεί! Σε μια τέτοια γυναίκα κάποιος θα κρατούσε το χέρι καθισμένος δίπλα της στο κρεβάτι. Κάποιος θα χάιδευε την ψυχή της όταν εκείνη ξερνούσε το φαρμάκι από τη χημειοθεραπεία. Φοβόμουν να ρωτήσω. Ήθελα να φαντάζομαι πως όλα είναι σκεπασμένα με ροζ πάχνη, σαν παιδικά ανυποψίαστα όνειρα.\n*Ο τίτλος δανεικός από ένα τραγούδι της Μελίνας Τανάγρη\nγυναίκακαρκίνος του μαστούνικήτριαστήθος\nH καταπίεση της γυναίκας, οι ερωτικές σχέσεις, και οι “50 αποχρώσεις του Γκρι”


«Μαραθώνια» μάχη για να ανοίξει η Διώρυγα του Σουέζ (βίντεο) | WEB NEWS Ελλάδα\nUpd. 13:02 Συνεχίζεται για έκτη ημέρα η μάχη με τον χρόνο για να ανοίξει η Διώρυγα του Σουέζ, με το γιγάντιο πλοίο «Ever Given» να παραμένει κολλημένο στο θαλάσσιο πέρασμα, προκαλώντας, εκτός από τεράστιο μποτιλιάρισμα στο σημείο και «έμφραγμα» στην παγκόσμια οικονομία.\nΜέχρι χθες το βράδυ, τουλάχιστον 300 πλοία περίμεναν στην ουρά για να περάσουν, ενώ κάποια εξ αυτών πήραν τον μακρύ δρόμο προς τον προορισμό τους, δηλαδή αναγκάστηκαν να ξεκινήσουν τον γύρο της Αφρικής προκειμένου να περάσουν στην απέναντι πλευρά.\nΔιαβάστε επίσης: Διώρυγα Σουέζ – Πιο εξαρτημένοι, πιο ευάλωτοι\nΜάλιστα, τον γύρο του διαδικτύου έκανε βίντεο που απεικόνιζε τα ρυμουλκά να κορνάρουν… ευτυχισμένα, γιορτάζοντας το μικρό αυτό βήμα προς τη λύση του προβλήματος.\nΕξετάζεται η «ελάφρυνση»\nΠάντως, σύμφωνα με το δίκτυο Αl Arabiya, ο Αιγύπτιος πρόεδρος Σίσι έχει δώσει εντολή να ξεκινήσουν οι προετοιμασίες για απομάκρυνση μέρους του φορτίου.\nΌσον αφορά τα αίτια του ατυχήματος, οι πληροφορίες ανέφεραν ότι το πλοίο προσάραξε λόγω ισχυρών ανέμων, αλλά και αμμοθύελλας, που περιόρισε την ορατότητα.\nΩστόσο, ο ίδιος αξιωματούχος υποστήριξε ότι οι καιρικές συνθήκες μπορεί να μην ήταν ο βασικός λόγος. «Πιθανόν να υπήρξαν τεχνικά ή ανθρώπινα λάθη», είπε, χωρίς να δώσει περαιτέρω πληροφορίες, τονίζοντας ότι όλα θα διαλευκανθούν κατά την έρευνα που θα ακολουθήσει.\nPrevious Άλλα τέσσερα πρόσωπα στο στόχαστρο των ερευνών\nNext Διώρυγα του Σουέζ: Έκτη μέρα «σφηνωμένο» το Ever Given


Αρχίζει η υπογραφή του Καταστατικού του Δικτύου ΕλαιοΤαβερνών Κρητης. - Κατηγορία: ΑΓΡΟΤΙΚΑ - Sitiapress.gr - Η πρώτη δικτυακή πύλη της Σητείας\nΒρίσκεστε εδώ: Αρχική / ΑΓΡΟΤΙΚΑ / Αρχίζει η υπογραφή του Καταστατικού του Δικτύου ΕλαιοΤαβερνών Κρητης.\n24/04/2013 18 Προβολές\nʼρχισε χθες (23/4) στα Χανιά η υπογραφή του Καταστατικού του Δικτύου Επιχειρήσεων Εστίασης Αποκλειστικής Χρήσης Ελαιολάδου ενώ τις επόμενες ημέρες θα συνεχιστεί η υπογραφή του από τις Ταβέρνες που έχουν δηλώσει ενδιαφέρον στο Ρέθυμνο, Ηράκλειο και Λασίθι. Το Δίκτυο αυτό το οποίο θα συνεργάζεται με ανάλογο Δίκτυο το οποίο ιδρύεται τις μέρες αυτές στην Κύπρο οργανώνεται από τον ΣΕΔΗΚ στα πλαίσια ειδικού έργου το οποίο υλοποιεί ο ΣΕΔΗΚ σε συνεργασία με το Υπουργείο Γεωργίας Κύπρου στα πλαίσια του προγράμματος Διασυνοριακής Συνεργασίας Ελλάδας Κύπρου.\nΟι ενδιαφερόμενοι να συμμετάσχουν στο Δίκτυο πρέπει να συμπληρώσουν και αποστείλουν ΔΗΛΩΣΗ ΕΝΔΙΑΦΕΡΟΝΤΟΣ στο Φαξ 29210 59818 η στο e-mail info@sedik.gr.\nΠροηγούμενο Άρθρο Ανακοίνωση ΕΑΣ Σητείας  Ενεργοποίηση Δικαιωμάτων Ενιαίας Ενίσχυσης 2013\nΕπόμενο Άρθρο Ετοιμάζεται ρύθμιση για το συνταξιοδοτικό των αγροτών


Προγράμματα Προαγωγής Ψυχικής Υγείας στην Πρωτοβάθμια Εκπαίδευση - Εκπαίδευση\n» Κατάλογος βιβλίων » Εκπαίδευση\nΤο παρόν σύγγραμμα μελετά το θέμα της εκπαίδευσης των παιδιών προσχολικής και σχολικής ηλικίας σε προγράμματα ψυχοκοινωνικής ενδυνάμωσης. Πιο συγκεκριμένα, περιγράφεται η ψυχική υγεία των παιδιών σήμερα, η έννοια της ψυχικής υγείας και ο ρόλος της προαγωγής της στο σχολείο. Στη συνέχεια, μελετώνται τα διάφορα είδη των προγραμμάτων πρωτογενούς πρόληψης και προαγωγής της ψυχικής υγείας, με παράλληλη αναφορά στο θεωρητικό τους υπόβαθρο. Κατόπιν, εξετάζεται η κοινωνική και συναισθηματική ανάπτυξη των παιδιών και τα σχετικά παρεμβατικά προγράμματα, όπως και η επίδρασή τους στη σχολική επίδοση των παιδιών. Έπειτα, προτείνονται διάφορες στρατηγικές που θα πρέπει να ενσωματώνει ένα σχολικό Πρόγραμμα Προαγωγής Ψυχικής Υγείας για να είναι αποτελεσματικό και συνεπές με τους στόχους της προαγωγής της Ψυχικής Υγείας. Το εμπεριστατωμένο αυτό σύγγραμμα κλείνει με ένα Παράρτημα όπου περιέχονται οδηγίες για σαφή και ασφαλή σχεδιασμό μαθημάτων επεξεργασίας συναισθημάτων.\nΤης ίδιας συγγραφέως, από τις Εκδόσεις Σοκόλη-Κουλεδάκη, κυκλοφορούν και τα Βήματα για τη ζωή. Εγχειρίδιο Εκπαιδευτικού και Οδηγός Μαθημάτων.\n» Προγράμματα Προαγωγής Ψυχικής Υγείας στην Πρωτοβάθμια Εκπαίδευση » Η διδακτική της ιστορίας


Σύλλογος Εργαζομένων Γενικού Νοσοκομείου Αγ.Νικολάου Κρήτης: Τον υπουργό Υγείας Άδωνι Γεωργιάδη συνάντησε σήμερα ο βουλευτής Λασιθίου Γ. Πλακιωτάκης μαζί με τη διοικήτρια του Διαλυνάκειου Νοσοκομείου Νεαπόλεως Λία Μοσχοβιτάκη\nΤον υπουργό Υγείας Άδωνι Γεωργιάδη συνάντησε σήμερα ο βουλευτής Λασιθίου Γ. Πλακιωτάκης μαζί με τη διοικήτρια του Διαλυνάκειου Νοσοκομείου Νεαπόλεως Λία Μοσχοβιτάκη\nΤον υπουργό Υγείας κ. Άδωνι Γεωργιάδη συνάντησε σήμερα ο βουλευτής Λασιθίου Ιωάννης Πλακιωτάκης. Παρούσα στη συνάντηση ήταν και η διοικήτρια του Διαλυνάκειου Νεαπόλεως κ. Λία Μοσχοβιτάκη.\nΚατά τη διάρκεια της συνάντησης ο κ. Πλακιωτάκης έθεσε το μείζον θέμα του αυτοδιοίκητου του νοσοκομείου της Νεάπολης ενώ τόνισε για άλλη μία φορά την ανάγκη διατήρησής του προκειμένου να προστατευτεί το κληροδότημα. Ο υπουργός υπήρξε ενήμερος από προηγούμενες συναντήσεις με τον κ. Πλακιωτάκη για το θέμα αυτό και ανέφερε ότι τις επόμενες μέρες θα τεθεί νομοτεχνική ρύθμιση του Ν. 4052/2012 του υπουργείου Υγείας σε δημόσια διαβούλευση η οποία θα περιλαμβάνει διάταξη που θα αναφέρεται στο θέμα του Διαλυνακείου.\nΕν συνεχεία ο κ. Πλακιωτάκης δεν παρέλειψε να ενημερώσει τον υπουργό και για το θέμα της έγκρισης σκοπιμότητας του Κέντρου Αποθεραπείας προκειμένου να προχωρήσει το συγκεκριμένο έργο. Ο υπουργός ζήτησε να ενημερωθεί από υπηρεσιακούς παράγοντες για την εξέλιξή του ενώ δεσμεύτηκε για την άμεση απεμπλοκή του και την επίσπευσή του, δεδομένου ότι το συμβόλαιο της δωρεάς έχει περιορισμένο χρονικό όριο.


Νέα Φωλιά, Θεσσαλονίκη\n350 κριτικές#51 από 1.023 εστιατόρια (Θεσσαλονίκη)€€ - €€€ΜεσογειακήΕλληνικήΚατάλληλο για χορτοφάγους\nΑριστομένους 4, Θεσσαλονίκη 546 34 Ελλάδα+30 231 096 0383Ιστότοπος+ Προσθήκη ωρών\nΝο 51 από 1.023 Εστιατόρια - Θεσσαλονίκη\nΑριστομένους 4, Θεσσαλονίκη 546 34 Ελλάδα\n1,2 χλμ. από Πλατεία Αριστοτέλους\nΔε το πιάνει το μάτι σου αλλά με το που μπαίνεις μέσα, νιωθεις τη ζεστή ατμόσφαιρα ενός παλιού παντοπωλείου και τη φιλοξενία των ανθρώπων που δουλεύουν εκεί! Τα φαγητά ανεπανάληπτα, οι μερίδες πάρα πολύ καλές τόσο σαν ποσότητα όσο σαν ποιότητα. Ειδικά οι χυλοπίτες με...την πανσέττα Καρδίτσας και την τρούφα είναι από τα καλύτερα πιάτα. Απίστευτη ποικιλία τυριών και πολύ νόστιμα ορεκτικά! Το μπουγιουρντί είναι αρκετά καυτερό αλλά εξαιρετική επιλογή επίσης! Ελπίζω να τελειώσει γρήγορα η κατάσταση με τον covid και να ξαναπάμε!Περισσότερα\nΕνας κρυμμενος θησαυρος στην Κασσανδρου\nΙδιαιτερα πιατα, γενναιες μερίδες, εξαιρετικη εξυπηρετηση. Λογικες τιμες. Προσεγμενες επιλογες τυροκομικων απ'όλη την Ελλαδα. Το προτείνω ανεπιφυλακτα!! Κάντε κρατηση πριν πατε!\nτα φαγητά τους ιδιαιτέρως πρωτότυπα και νόστιμα αλλά είχαν μόνο μια κοπέλα για σέρβις η οποία έκανε τη σβούρα για να μας προλάβει όλους η μουσική μετα βίας ακουγότανε και δυστυχώς εμείς καθίσαμε κοντά στη σόμπα η οποία έκανε αρκετά ενοχλητικό θόρυβο.\nΌτι φάγαμε ήταν πεντανόστιμο! Και κρέατα και ψάρια. Ωραίες σαλάτες και πολύ ενδιαφέροντα ορεκτικά. Δεν έχω ξαναδεί μεγαλύτερο κατάλογο τυριών. Μπράβο\nΑυθεντικό εστιατόριο βγαλμένο από ελληνική ταινία του '60 με είδη παντοπωλείου προς πώληση.\nΕναλλακτικό σημείο εστίασης, με απλότητα, αυθεντικότητα, παρεΐστικο στέκι φαγητού. Υπέροχες γεύσεις. Μεγάλες μερίδες φαγητού. Καλό κρασί χύμα.\nΣε φθίνουσα γευστική πορεία\nΣε σχέση με το παρελθόν κάθε φορα που πάω αραιά πλέον επιβεβαιώνεται η φθίνουσα γευστική του πορεία ! Κατα τα αλλα ειναι ακομη παρεΐστικο με συμπαθητικους μεζέδες , "φτωχή " κάβα και σέρβις που μεταβάλλεται .\nπαραμένει μια πολύ καλή επιλογή σ' κάτι διαφορετικό από άποψη γεύσης...μεγάλος κατάλογος τυριών,ωραια πιάτα,μεγαλες μερίδες λογικές τιμές....τι κρίμα η κυριουλα που μας σέρβιρε που ήταν αγέλαστη και αμίλητη λες και της χρωστούσαμε από την πρώτη στιγμή....ότι είσαι σε φάση χαλαρή σα μαγαζί δε σε κάνει...να έχεις τόσο κακοπροαίρετο προσωπικό...Περισσότερα\nΠαιδιά αξίζει πολύ!\nΕπισκεφτήκαμε το κατάστημα Κυριακή μεσημέρι ( καλό θα ήταν να κάνετε μία κράτηση γιατί το μαγαζί είναι σχετικά μικρό οπότε μην τραβιέστε μέχρι εκεί πάνω αν δεν είστε σίγουροι ότι θα βρείτε τραπέζι). Πήραμε μία σαλάτα, δύο ορεκτικά, 4 κυρίως και 1 λίτρο κρασί και...δώσαμε από 20 Ευρώ το άτομο. Τα φαγητά ήταν όλα εξαιρετικά. Πεντανόστιμες οι χυλοπίτες και με το μοσχάρι (πιο σπιτική συνταγή) και με την πανσέτα (λίγο πιο πικάντικες) και εξαιρετικό ψήσιμο στο κρέας. Οι μερίδες ικανοποιητικές. Νομίζω αξίζει να το επισκεφτείτε.Περισσότερα\nΕίχα ακούσει πολλά για τη νέα φωλιά και είχα διαβάσει και άλλα τόσα. Εδώ και χρόνια ήθελα να πάω αλλά κάνα δύο φορές η δυσκολία στο πάρκινγκ και άλλες τόσες κάτι απρόοπτο μου το ακύρωσαν .Λοιπόν έτυχε να πάω ένα Σάββατο, που πριν είχα καλοφαει...και πήγα μόνο για να τσιμπήσω. Δυστυχώς έπεσα πάνω σε πολύ ωραίες γεύσεις και πλακώθηκα. Αρχικά μια πολύ ωραία σουπα με μανιτάρια, τραχανά και λίγο τσιλι, που του έδινε ένα ωραίο κάψιμο που σου άνοιγε τα ρουθούνια και την όρεξη. Το σερβίρουν μέσα σε ένα δοχείο γυάλινο το όποιο κλείνει από επάνω, δεν είναι πολύ βολικό αλλά σίγουρα τραβάει την προσοχή. Σαλάτα με σπανάκι, μαρούλι, δαμάσκηνα, απακι κτλ με πολύ ωραία φρέσκα υλικά και τη γεύση ουδέτερη-έτοιμη να διαμορφώσεις όπως επιθυμείς. Μια πίτα λαχματζουν με κιμά, που θα μπορούσε να χορτάσει απο μόνη της και να αποτελέσει κυρίως πιάτο αντί για ορεκτικό. Στ γεύση της μου άρεσε η γλυκιά επιγευση της σάλτσας που έπαιζε με το καυτερό του πιπεριού και του κρεμυδιου. Στη συνέχεια μια πιαταρα γεμάτη γεύση και πρωτεΐνη Αρνάκι με Ρεβίθια ,με το αρνάκι να έχει ψηθεί τέλεια και να δίνει αρμονικά με τα Ρεβίθια και την τρούφα. Από τα πιάτα ημέρας διαλέξαμε το μπιφτέκι με αρνίσιο-μοσχαρίσιο κιμά που συνοδευονταν με τηγανητές πατάτες και μια σάλτσα που έφερνε σε γουασαμπι και μουστάρδα. Ήπιαμε χύμα κρασάκι ξινομαυρο Νάουσας αξιοπρεπέστατο. Προσωπικά θα γίνω φαν του μαγαζιού, που αποπνέει την ατμόσφαιρα της ταβέρνας της γειτονιάς του 60 ,όπως και η περιοχή στην οποία βρίσκεται. Το σέρβις αυθεντικό χωρίς υπερβολές. Αξίζει να παρκάρεις λίγο μακριά και να το επισκεφθείς. Οι φώτο δεν είναι αντιπροσωπευτικες καθώς κοίταζα πρώτα να φάω και ύστερα τα υπόλοιπα.Περισσότερα\nΧώρος σαν καφενείο / παντοπωλείο. Όμορφο και σχετικά ζεστό. Εξυπηρέτηση ταχύτατη. Μεγάλο μενού με πολύ ενδιαφέρουσες επιλογές. Δοκιμάσαμε τραχανά με μανιτάρια, ρεβίθια με καβουρμά και χυλοπίτες με αρνίσιο κιμά και τυρί. Όλα τέλεια! ενθουσιαστήκαμε απο τις γεύσεις! Επίσης, παρόλο που οι μερίδες ήταν μεγάλες και...φάγαμε αρκετά, δε βαρύναμε καθόλου, γεγονός που μαρτυρά καλές και καλομαγειρεμένες πρώτες ύλες. Οι τιμές των πιάτων πολύ καλές επίσης. Μακάρι να ξαναβρεθούμε σύντομα στην πόλη να δοκιμάσουμε κι άλλα τέτοια πιάτα!!Περισσότερα\nΚιτς Και Σε Έφαγα\nΛάβετε γρήγορα απαντήσεις από το προσωπικό του Νέα Φωλιά και από προηγούμενους επισκέπτες.\nΣυχνές ερωτήσεις για: Νέα Φωλιά\nΠοια είναι η βαθμολογία του Νέα Φωλιά;\nΤο Νέα Φωλιά έχει βαθμολογηθεί ανάλογα στις ακόλουθες κατηγορίες από τους ταξιδιώτες του Tripadvisor:


Στιγμές – XNpodcasts\nonLine (Επ.7) Περάκης Παρασκευάς\nΣτιγμές (Επ. 14)\nΓιάννης Λυβιάκης 26 Μαρτίου, 2021\nΣτο 14ο Podcast: “Στιγμές” ο Σταμάτης Κραουνάκης μιλά για τα δικά του Χανιά. Για τα καλοκαίρια τους ως παιδί, στο χωριό της μητέρας του, το Νίππος Αποκορώνου, για το Χανιώτικο Θεατρικό Εργαστήρι στις αρχές της δεκαετίας του ‘80, για τις παρέες στην πόλη, για τις βόλτες στο παλιό λιμάνι. «Για […]\nΣτιγμές (Επ. 13)\nΓιάννης Λυβιάκης 27 Ιανουαρίου, 2021\nΣτο 13ο Podcast: “Στιγμές” ο ερμηνευτής και μέλος του Μουσικού Συνόλου Χανίων Βασίλης Λέκκας μιλά για τα Χανιά και για παλαιότερες συναυλίες στην πόλη με τον Μίκη Θεοδωράκη και τον Μάνο Χατζιδάκι.\nΓιάννης Λυβιάκης 1 Δεκεμβρίου, 2020\nΣτο 12ο Podcast: “Στιγμές” η ηθοποιός και ερμηνεύτρια Ζαχαρούλα Κληματσάκη μιλά για τα δικά της Χανιά, τόσο από τα χρόνια που κατοικούσε στην πόλη όσο και από τις επισκέψεις της μετά τη μετακόμισή της στην Αθήνα.\nΣτιγμές (Επ. 11)\nΓιάννης Λυβιάκης 24 Νοεμβρίου, 2020\nΣτο 11ο Podcast: “Στιγμές” η ηθοποιός Κατερίνα Τσάβαλου μιλά για τις εντυπώσεις της από επισκέψεις της στα Χανιά.\nΣτιγμές (Επ. 10)\nΓιάννης Λυβιάκης 15 Οκτωβρίου, 2020\nΗ ηθοποιός Ελια Βεργανελάκη μας μιλά για τα δικά της Χανιά και θυμάται με νοσταλγία τη συνεργασία της με τον Μιχάλη Αεράκη και το ΔΗΠΕΘΕΚ.\nΣτιγμές (Επ. 9)\nΓιάννης Λυβιάκης 24 Σεπτεμβρίου, 2020\nΣτο 9ο Podcast Στιγμές μιλάμε με τον Χανιώτη τραγουδοποιό Λεωνίδα Μαριδάκη. Ο Λεωνίδας μεγάλωσε στα Χανιά και ζει στην Αθήνα με την οικογένειά του. Δύο πράγματα που θυμάται έντονα από τα τελευταία χρόνια που έρχεται στην πόλη είναι μία συναυλία του στο άλσος των Αγίων Αποστόλων αλλά και η επίσκεψή […]\nΣτιγμές (Επ. 8)\nΓιάννης Λυβιάκης 31 Αυγούστου, 2020\nΣτο 8ο Podcast Στιγμές μιλάμε με τον αγαπημένο ερμηνευτή, συνθέτη και στιχουργό, Βασίλη Παπακωνσταντίνου. Ο Βασίλης είναι τακτικός επισκέπτης των Χανίων καθώς από εδώ κατάγεται η σύζυγός του, Ελένη Ράντου. Και μας μιλά για τα δικά του Χανιά τα οποία, όπως λέει, έχουν πολύ φως σε κάθε εποχή.\nΣτιγμές (Επ. 7)\nΓιάννης Λυβιάκης 20 Αυγούστου, 2020\nΣτο 7ο Podcsast “Στιγμές” μιλάμε με την Μελίνα Ασλανίδου. Τα Χανιά αποτελούν πλέον πόλη της Μελίνας Ασλανίδου η οποία μοιράζεται μαζί μας ξεχωριστές στιγμές και εντυπώσεις.\nΣτιγμές (Επ. 6)\nΓιάννης Λυβιάκης 10 Αυγούστου, 2020\nΜε καταγωγή από την Κρήτη και συγκεκριμένα το Λασίθι η ηθοποιός και ερμηνεύτρια, Μαριάννα Πολυχρονίδη επισκέπτεται συχνά την Κρήτη με τα Χανιά να είναι στις αγαπημένες της πόλεις. Τη Μαριάννα Πολυχρονίδη την έχουμε δει σε τηλεοπτικές σειρές όπως: “Της αγάπης μαχαιριά” και “Τα μυστικά της Εδέμ”. Επίσης, η Μαριάννα έχει […]\nΜεσοβδόμαδα (Επ. 6)\nΣτο Αρχείο (Επ. 21)


Ο ποιητής και ο όσιος. Το οδοιπορικό του Νικόλα Κάλας στον Άθω και η συνάντησή του με τον γέροντα Δανιήλ Κατουνακιώτη | Πεμπτουσία\n…στου Όρους τις σταυρόφυτες πλαγιές,*\nφθάνουν τρεις νέοι κατά το τέλος της Άνοιξης του 1929. Ο ένας από αυτούς, 22 ετών, είναι φοιτητής της Νομικής στην Αθήνα και τελευταίος γόνος μιας αρχοντικής οικογένειας με μακρά παράδοση: ο Νίκος Καλαμάρης.\nΣελίδα του λευκώματος από το οδοιπορικό του Νικόλα Κάλας στον Άθω το 1929. Κατουνάκια-Καρούλια σημειώνει επάνω αριστερά σαν τίτλο της σελίδας.\nΟ Κάλας, αφού επισκέφθηκε όλες τις μονές, κατευθύνθηκε στη νοτιοδυτική πλευρά του Άθω με τις απόκρημνες πλαγιές, στη λεγόμενη έρημο του Αγίου Όρους. Από τα Καρούλια σκαρφαλώνει στα δυσπρόσιτα Κατουνάκια και φωτογραφίζει από μακρυά το «κελί του περιφήμου Δανιήλ», όπως σημειώνει στο λεύκωμα. Όταν φθάνει κοντά φωτογραφίζει και τον ίδιο τον Γέροντα Δανιήλ Κατουνακιώτη, τον ιδρυτή της αδελφότητας των Δανιηλαίων αγιογράφων και άξιων υπηρετών της ψαλτικής τέχνης. Είναι το μοναδικό ατομικό πορτρέτο σε όλο το λεύκωμα. Ο Κάλας έχει σταθεί σε απόσταση 4-5 μέτρων από τον γέροντα μοναχό. Με δεδομένο ότι ο Κάλας ήταν πολύ ψηλός τον φαντάζομαι να λυγίζει τα γόνατα, να χαμηλώνει, γονατιστός σχεδόν μπροστά στον γέροντα ώστε να μπορέσει να τον φωτογραφίσει εντελώς μετωπικά.\nΠηγή: Αρχείο Φωτογραφίας, Ελληνικό Λογοτεχνικό και Ιστορικό Αρχείο, Μορφωτικό Ιδρυμα Εθνικής Τραπέζης


Καταγγέλθηκαν δύο κλοπές από καταστήματα αργυροχρυσοχοΐας στο Πέραμα:\nΚαταγγέλθηκαν χθες (15/05/2013) στην Υποδιεύθυνση Ασφάλειας Ιωαννίνων, δύο κλοπές από καταστήματα λαϊκής τέχνης – αργυροχρυσοχοΐας στο Πέραμα Ιωαννίνων, που έγιναν κατά τις νυκτερινές ώρες της 14/15-05-2013.\nΕιδικότερα, στην πρώτη περίπτωση, άγνωστοι δράστες παραβίασαν το ρολό ασφαλείας του καταστήματος και στη συνέχεια εισήλθαν σε αυτό απ’ όπου αφαίρεσαν ασημένια κοσμήματα και αντικείμενα μεγάλης αξίας.\nΣτη δεύτερη περίπτωση, άγνωστοι δράστες παραβίασαν την εξώπορτα του καταστήματος και αφαίρεσαν ασημένια κοσμήματα μεγάλης χρηματικής αξίας.\nΣυνελήφθη 30χρονος στην Ηγουμενίτσα, για κλοπή μοτοσικλέτας:\nΣυνελήφθη την 14/05/2013 το απόγευμα στην Ηγουμενίτσα, από αστυνομικούς της Υποδιεύθυνσης Ασφάλειας Ηγουμενίτσας με τη συνδρομή αστυνομικών της Ομάδας ΔΙ.ΑΣ. και αστυνομικών της Γειτονιάς, 30χρονος ημεδαπός, για κλοπή μοτοσικλέτας.\nΗ μοτοσικλέτα αποδόθηκε στην ιδιοκτήτρια. Ο συλληφθείς οδηγήθηκε στον κ. Εισαγγελέα Πλημμελειοδικών Θεσπρωτίας.\nΣυνελήφθη 33χρονος ημεδαπός για κλοπή εικόνας από τον Ιερό Ναό Αγίου Δημητρίου στην Άρτα:\nΣυνελήφθη την 14/05/2013 το βράδυ στην Άρτα, από αστυνομικούς της Ομάδας ΔΙ.ΑΣ. σε συνεργασία με αστυνομικούς του Τμήματος Ασφαλείας Άρτας, ύστερα από επισταμένες αναζητήσεις, ένας 33χρονος ημεδαπός, κατηγορούμενος για διακεκριμένες περιπτώσεις κλοπών.\nΗ εικόνα, την οποία ο δράστης είχε τοποθετήσει σε κρυψώνα στην πλατεία Καραϊσκάκη στην Άρτα, βρέθηκε και αποδόθηκε στον Ιερέα της Εκκλησίας. Ο συλληφθείς θα οδηγηθεί στον κ. Εισαγγελέα Πρωτοδικών Άρτας ενώ την προανάκριση ενεργεί το Τμήμα Ασφάλειας Άρτας.\nΆρτα κλοπή εικόνας, ΕΛ.ΑΣ. ενημέρωση, Πέραμα Ιωαννίνων κλοπές από καταστήματα αργυροχρυσοχοΐας, ενημέρωση ΕΛ.ΑΣ., κλοπή μοτοσικλέτας Ηγουμενίτσα, συλλήψεις, συλλήψεις Ηγουμενίτσα\n← Τοποθέτηση ενισχυμένης περίφραξης στις περιοχές που χαρακτηρίζονται ως “βιότοποι της αρκούδας” στην Εγνατία Οδό


Οδύνη στα Ιωάννινα για τη 40χρονη Αλέκα - Είχε κλείσει ραντεβού για το... | Ελλάδα Ειδήσεις\nΗ 40χρονη Αλέκα Σώζου πέθανε από κορονοϊό λίγες μέρες μετά τον πατέρα της - Είχε κλείσει ραντεβού αλλά δεν πρόλαβε να κάνει το εμβόλιο, νόσησε πριν από δύο μήνες και έφυγε από τη ζωή την Τρίτη\nΓΡΑΦΕΙ: THETOC TEAM published 08 Ιουλ. 21 (23:07)\nΣυγκλονισμένη είναι η τοπική κοινωνία των Ιωαννίνων από τον θάνατο της 40χρονης Αλέκας Σώζου, η οποία έφυγε την Τρίτη 6 Ιουλίου χτυπημένη από κορονοϊό.\nΗ 40χρονη, μητέρα ενός 5χρονου παιδιού, άφησε την τελευταία της πνοή στο Πανεπιστημιακό Νοσοκομείο Ιωαννίνων, όπου νοσηλευόταν, δέκα μέρες μετά τον θάνατο του πατέρα τους, θύμα κι αυτός του φονικού ιού.\nΗ βρετανική μετάλλαξη είχε προσβάλει και την Αλεξάνδρα και τον Χαράλαμπο Σώζο, πρώην τοπικό σύμβουλο στην κοινότητα Μαρμάρων του Δήμου Ιωαννιτών, με την 40χρονη να δίνει μάχη επί δύο μήνες με την ασθένεια. Όμως, ο εξασθενημένος οργανισμός της δεν άντεξε, αφήνοντας πίσω τον σύζυγό της Χρήστο και την πεντάχρονη κόρη της.\nΤραγωδία στη Νίκαια: Βίντεο ντοκουμέντο - Η στιγμή που η 6χρονη περνά τη διάβαση με τη θεία και την ξαδέλφη της\nΗ τραγική ειρωνεία είναι ότι, σύμφωνα με τον Mega η Αλέκα ήθελε να εμβολιαστεί, είχε κλείσει το ραντεβού της πριν από δύο μήνες και περίμενε την ημέρα που θα έκανε το εμβόλιο. Ήθελε να είναι προστατευμένη, καθότι ανήκε σε ευπαθή ομάδα, έχοντας περάσει περιπέτεια με την υγεία της στο παρελθόν. Δεν πρόλαβε όμως, νόσησε και έχασε τη δίμηνη μάχη...\nΗ οικογενειά της κάνει έκκληση στους πολίτες να εμβολιαστούν\nΗ οικογένεια της Αλεξάνδρας Σώζου, ωστόσο, βρήκε το κουράγιο και αποφάσισε να ανοίξει λογαριασμό στη μνήμη της. Τα χρήματα που θα συγκεντρωθούν θα πάνε για την ενίσχυση των μονάδων αντιμετώπισης του COVID-19, ενώ παράλληλα κάνει έκκληση προς τον κόσμο να εμβολιαστεί.\nΑπό χθές η καρδιά μας ράγισε.Το χαμόγελό μας έσβησε.Ο δικός μας Άγγελος,η Αλεξάνδρα μας δεν άντεξε άλλο αυτή την άνιση...\nΗ έκκληση της οικογένειας:\nΑπό χθές η καρδιά μας ράγισε. Το χαμόγελό μας έσβησε. Ο δικός μας Άγγελος, η Αλεξάνδρα μας δεν άντεξε άλλο αυτή την άνιση μάχη. Ήθελε να βγεί νικήτρια και να γυρίσει να μοιράσει ξανά χαμόγελα απλόχερα παντού σε κάθε βήμα της όπως έκανε πάντα.\nΌλους αυτούς τους δύσκολους μήνες που πάλευε ήταν ο πιο δυνατός άνθρωπος του κόσμου. Δίπλα της είχε μια ομάδα ηρώων που παλεύανε στο πλευρό της ακούραστοι, δίνοντας έναν τιτάνιο αγώνα για το κορίτσι μας. Δεθήκανε μαζί μας, με τον πόνο και τη θλίψη μας. Κάποιες φορές όμως σε όλους τους αγώνες υπάρχουν και οι ήττες.\nΤο κεφάλι ψηλά όμως γιατί εσείς θα δώσετε πολλούς αγώνες και θα είστε στήριγμα σε πολλές οικογένειες.\nΕπιθυμία της Αλεξάνδρας μας ήταν η διαδικασία της αποτέφρωσης,την οποία και θα πραγματοποιήσουμε.\nΤο Διοικητικό Συμβούλιο της ΑΕΣ Συνεταιριστικής Οινοποιίας Ηπείρου Α.Ε. – ZOINOS WINERY, σε ανακοίνωσή του, εκφράζει την "βαθύτατη θλίψη και οδύνη για τον πρόωρο και αδόκητο χαμό της εργαζόμενης στον Γ.Α.Σ.Ι "ΕΝΩΣΗ αγροτών” Αλεξάνδρας Σιώζιου προς την οικογένειά της και τους οικείους της".\nΑΝΗΣΥΧΟΥΝ ΤΑ ΣΤΟΙΧΕΙΑ 04&nbspΑυγ&nbsp2021 |&nbsp17:58\nΣΤΟΝ ΚΟΡΥΔΑΛΛΟ 04&nbspΑυγ&nbsp2021 |&nbsp15:57\nΙωάννινα: Προφυλακιστέος ο 56χρονος που έκρυβε σε μπαούλο το πτώμα της θείας του για να παίρνει τη σύνταξή της\nΟ 56χρονος που έκρυβε το πτώμα της 69χρονης κατηγορείται για ανθρωποκτονία από πρόθεση


WSJ: Οι ευκαιρίες που κρύβονται στην ελληνική ανακεφαλαιοποίηση | Το Χρήμα\nΑρχική » Οικονομία » WSJ: Οι ευκαιρίες που κρύβονται στην ελληνική ανακεφαλαιοποίηση\nΗ ανακεφαλαιοποίηση των ελληνικών τραπεζών βρίσκεται στο προσκήνιο της Wall Street Journal με τους επενδυτές να είναι έτοιμοι να πάρουν μέρος στην ευκαιρία που ανοίγεται μπροστά τους.\nΣύμφωνα με τον Σάιμον Νίξον, νέοι επενδυτές σχεδιάζουν, επίσης, να συμμετάσχουν στις αυξήσεις κεφαλαίων των τραπεζών, επικαλούμενος τραπεζίτες που μετέχουν στη σχετική διαδικασία.\nΤαυτόχρονα, ο στόχος για το ύψος των τραπεζικών κεφαλαίων που θέτει η ΕΚΤ είναι πολύ πιο απαιτητικός σε σχέση με τα stress tests που έγιναν το 2014. Αυτή τη φορά, οι τράπεζες πρέπει να έχουν συντελεστή κεφαλαίων από κοινές μετοχές (common equity Tier 1 ratio) – που μετρά τον λόγο του μετοχικού κεφαλαίου προς το ενεργητικό – στο 9,5% με το βασικό σενάριο έναντι 8% πέρυσι, ενώ ο συντελεστής κεφαλαίων τους (CET 1 ratio) με βάση το δυσμενές σενάριο διαμορφώνεται στο 8% έναντι μόλις 5,5% το 2014.\nΟι δύο από τις τέσσερις μεγάλες ελληνικές τράπεζες αναμένουν να καλύψουν όλες τις κεφαλαιακές ανάγκες τους αποκλειστικά από ιδιώτες επενδυτές, σημειώνει ο Νίξον. «Εν τω μεταξύ, ο τραπεζικός τομέας έχει φανεί πιο ανθεκτικός από ότι αναμενόταν κατά τη διάρκεια των αναταραχών του περασμένου χρόνου Μετά από συγχωνεύσεις που έγιναν σε μία σειρά ετών, ο ελληνικός τραπεζικός τομέας είναι τώρα ένα ολιγοπώλιο που μπόρεσε να μειώσει το κόστος, να διατηρήσει τη δύναμη τιμολόγησής του και να έχει σχετικά εύρωστα κέρδη πριν από τις προβλέψεις για τα επισφαλή δάνεια. Η επιβολή των κεφαλαιακών ελέγχων δεν φαίνεται να έχει πλήξει τόσο πολύ την ποιότητα των δανείων, όπως φοβούνταν κάποιοι, ίσως επειδή ένα μεγάλο μέρος από τα 50 δις. ευρώ που σηκώθηκαν από τις τράπεζες, πριν την επιβολή των ελέγχων, παρέμεινε στην κυκλοφορία, βοηθώντας την οικονομία. Πράγματι, μέρος από τα κεφάλαια αυτά επιστρέφει στο τραπεζικό σύστημα: Οι καταθέσεις αυξήθηκαν κατά 300 εκατ. ευρώ τον Αύγουστο και κατά 530 εκατ. ευρώ τον Σεπτέμβριο», αναφέρει το δημοσίευμα.\nΠαρά ταύτα, προσθέτει, οι επενδυτές στις ελληνικές τράπεζες βάζουν κάποια μεγάλα στοιχήματα. Πρώτον, αν και πόσο γρήγορα θα επιστρέψουν οι καταθέσεις στο τραπεζικό σύστημα, μειώνοντας την εξάρτηση των τραπεζών από την έκτακτη χρηματοδότηση της ΕΚΤ και καθιστώντας ευκολότερη τη χορήγηση νέων δανείων. Δεύτερον, πόσο γρήγορα μπορούν οι τράπεζες να αντιμετωπίσουν το τεράστιο ποσό των προβληματικών δανείων στους ισολογισμούς τους. Η προσδοκία των επενδυτών είναι ότι οι νέοι πτωχευτικοί κανόνες και μεταρρυθμίσεις στο δικαστικό σύστημα θα κάνουν ευκολότερη για τις τράπεζες την αναδιάρθρωση και τη διαγραφή κόκκινων δανείων. Ένα τρίτο στοίχημα αφορά στη διάρκεια και την επίδραση των κεφαλαιακών ελέγχων. Στην περίπτωση αυτή, σημειώνει ο Νίξον, η Κύπρος προσφέρει κάποια ενθάρρυνση: Παρά τους πολύ πιο αυστηρούς κεφαλαιακούς ελέγχους και τη χρεοκοπία τραπεζών που οδήγησε σε μεγάλο κούρεμα των καταθέσεων, η οικονομία της ανέκαμψε ταχύτερα από ότι αναμενόταν.\nΤο μεγαλύτερο στοίχημα, όμως, των επενδυτών είναι ότι η ελληνική κυβέρνηση θα συνεχίσει να τηρεί τη συμφωνία για το πρόγραμμα βοήθειας. «Οι επενδυτές στοιχηματίζουν ότι όποιες και αν είναι οι ιδεολογικές διαφορές της κυβέρνησης με τους πιστωτές της, η υπόσχεση για την ελάφρυνση του χρέους θα αποδειχτεί ένα ισχυρό κίνητρο για να εφαρμόσει τα συμφωνηθέντα, οπότε στην περίπτωση αυτή η τρέχουσα ανακεφαλαιοποίηση των τραπεζών αναμένεται να αποδειχθεί μία θαυμάσια αγοραστική ευκαιρία. Αλλά, αν αυτό αποδειχθεί λάθος, η επόμενη ανακεφαλαιοποίηση μπορεί να γίνει σε δραχμές», καταλήγει το δημοσίευμα.\nNέα stress tests για 53 τράπεζες της Ε.Ε.


Μπορεί το Bitcoin να μετατραπεί σε «Napster» των ψηφιακών περιουσιακών στοιχείων; – THE PAPER\nΟ CEO της Ripple πιστεύει πως ναι.\nΟ διευθύνων σύμβουλος της Ripple, Brad Garlinghouse,μόλις έκανε κάποιες τολμηρές συγκρίσεις στο συνέδριο Code Conference της Recode.\nΣυγκεκριμένα, είπε ότι το Bitcoin μπορεί να είναι αυτό που έχει προκαλέσει τη μανία με τα κρυπτονομίσματα, αλλά θα μπορούσε τελικά να καταλήξει σαν την -κατηργημένη πλέον- μουσική υπηρεσία Napster.\n«Ίσως καταλήξουμε να γίνουμε μάρτυρες της μετατροπής του Bitcoin στο αντίστοιχο Napster των ψηφιακών περιουσιακών στοιχείων», δήλωσε. «Πρόκειται για μια μετασχηματιστική τεχνολογία, αλλά τα Spotify, iTunes, και Pandora κυριάρχησαν επειδή συνεργάστηκαν με τους ρυθμιστικούς φορείς για να λύσουν ένα πραγματικό πρόβλημα».\nΠρέπει να σημειωθεί ότι η γνώμη του Garlinghouse δεν προκαλεί και τόση έκπληξη, δεδομένου ότι η Ripple, η δική του startup στον κλάδο του fintech, έχει το δικό της κρυπτονόμισμα.\nΤο XRP, το τρίτο μεγαλύτερο κρυπτονόμισμα βάσει αγοραίας αξίας μετά από το Bitcoin και το Ethereum, είναι η επωνυμία ενός ψηφιακού νομίσματος και ενός ανοιχτού δικτύου πληρωμών. Και επιτρέπει στους χρήστες να στέλνουν χρήματα σε όλο τον κόσμο με αποτελεσματικότητα, χρησιμοποιώντας το blockchain.\nΟ Garlinghouse επέκρινε επίσης την αποτελεσματικότητα του Bitcoin όσον αφορά την πραγματοποίηση πληρωμών. Συγκεκριμένα, είπε ότι η αντικατάσταση του παραστατικού χρήματος από το Bitcoin θα ήταν μια κακή ιδέα, καθώς η μέση συναλλαγή με Bitcoin μπορεί να διαρκέσει έως και 20 λεπτά και τα τέλη συναλλαγών παραμένουν αρκετά υψηλά.\nΤο Ripple μπορεί να χειριστεί 1.500 συναλλαγές ανά δευτερόλεπτο, ενώ το Bitcoin μπορεί να χειριστεί μόνο επτά μέσα στο ίδιο χρονικό διάστημα.\nΝωρίτερα αυτόν τον μήνα, ο γνωστός ηθοποιός και επενδυτής τεχνολογίας Ashton Kutcher δώρισε 4 εκατομμύρια δολάρια σε μάρκες XRP του Ripple στην οργάνωση προστασίας αγρίων ζώων Ellen DeGeneres Wildlife Fund. «Μπορούμε να μεταφέρουμε τη δωρεά σε φράγκα Ρουάντας εδώ και τώρα· το μόνο που έχουμε να κάνουμε είναι να πατήσουμε αυτό το κουμπί και τα λεφτά θα μπουν στον λογαριασμό σας», είπε χαρακτηριστικά ο Kutcher.\nΣτο Λονδίνο το πρώτο σπίτι που πωλείται σε… bitcoin! Τα αδέρφια Winklevoss είναι οι δισεκατομμυριούχοι του bitcoin Ο υπόκοσμος εγκαταλείπει το bitcoin


Τα 5 «μαγικά» πράσινα λαχανικά - Queen.gr\nΤα 5 «μαγικά» πράσινα λαχανικά\nΑν τα λαχανικά είναι σημαντικά στη διατροφή μας, αυτά τα πέντε είναι απαραίτητα.\nΠολλά είναι τα λαχανικά που χρειαζόμαστε στο καθημερινό μας διαιτολόγιο ώστε να εφοδιάσουμε τον οργανισμό μας με όσα διατροφικά στοιχεία χρειάζεται για να συντηρείται στην εντέλεια.\nΩστόσο, την επόμενη φορά που θα πάτε στο σούπερ μάρκετ ή στο γειτονικό μπακάλικο για να ανεφοδιάσετε το συρτάρι λαχανικών του ψυγείου σας, δείξτε ιδιαίτερη προτίμηση στα ακόλουθα πέντε ήδη λαχανικών. Πρόκειται για την crème de la crème των πράσινων προϊόντων, η δράση των οποίων στην υγεία μας είναι σχεδόν «μαγική».\n1.Μπρόκολο: Η σημαντικότερη ιδιότητα του μπρόκολου είναι πως μπορεί να βοηθήσει σημαντικά στην καταπολέμηση του καρκίνου. Είναι ιδανικό για όσους πάσχουν από καρδιοπάθειες, καθώς περιέχει μεγάλες ποσότητες σιδήρου. Ο καλύτερος τρόπος για να το φάτε είναι στον ατμό.\n2.Λάχανο: Είτε μαγειρεμένο είτε ωμό, το λάχανο έχει πολλές ιδιότητες. Είναι ιδανικό για υγιή δέρμα και μάτια, πλούσιο σε βιταμίνη Α, βοηθά τους πνεύμονες, το στομάχι και προστατεύει από τον καρκίνο του παχύ εντέρου. Επίσης είναι εξαιρετικό για όσους ασκούνται, καθώς βοηθά στο «χτίσιμο» των μυών.\n3.Βλαστάρια φασολιών: Τα βλαστάρια των φασολιών είναι ένας πολύ καλός τρόπος για να πάρετε διατροφικό στοιχεία, είτε τα τρώτε σαν σνακ, είτε σαν υλικό σε σαλάτα. Είναι πλούσια σε βιταμίνη C , αλλά και σε A, B και Ε, καθώς και σε ασβέστιο, σίδηρο και κάλιο.\n4.Σπανάκι: Δεν είναι τυχαία το αγαπημένο λαχανικό του Ποπάυ. Το σπανάκι περιέχει καροτενοειδή που βοηθούν στην πρόληψη του καρκίνου και είναι πλούσιο σε βιταμίνη C και Α που ενισχύει την όραση και κάνει το δέρμα να λάμπει. Επίσης, είναι ευεργετικό για άτομα με υψηλή αρτηριακή πίεση καθώς περιέχει μεγάλα ποσοστά καλίου. Τέλος, δυναμώνει τους μυς και βοηθά τους ασθενείς με αναιμία.\n5.Μαρούλι: Αναλόγως με την ποικιλία, διαφέρουν και τα διατροφικά στοιχεία του μαρουλιού από είδος σε είδος. Το κλασικό μαρούλι θεωρείται και το πιο υγιεινό, καθώς είναι πλούσιο σε βιταμίνες A, B, C, φολικό οξύ, μαγγάνιο και χρώμιο. Επίσης, είναι εξαιρετική πηγή σιδήρου που βοηθά στην κυκλοφορία του αίματος αλλά περιέχει και μαγνήσιο, μια πολύ σημαντική ουσία για τον εγκέφαλο και το νευρικό σύστημα.


ΤΕΙ ΚΡΗΤΗΣ ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ ΤΜΗΜΑ ΝΟΣΗΛΕΥΤΙΚΗΣ ΠΤΥΧΙΑΚΗ ΕΡΓΑΣΙΑ - PDF\nΤΕΙ ΚΡΗΤΗΣ ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ ΤΜΗΜΑ ΝΟΣΗΛΕΥΤΙΚΗΣ ΠΤΥΧΙΑΚΗ ΕΡΓΑΣΙΑ\nDownload "ΤΕΙ ΚΡΗΤΗΣ ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ ΤΜΗΜΑ ΝΟΣΗΛΕΥΤΙΚΗΣ ΠΤΥΧΙΑΚΗ ΕΡΓΑΣΙΑ"\n1 ΤΕΙ ΚΡΗΤΗΣ ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ ΤΜΗΜΑ ΝΟΣΗΛΕΥΤΙΚΗΣ ΠΤΥΧΙΑΚΗ ΕΡΓΑΣΙΑ ΘΕΜΑ: «Στάση φοιτητών Νοσηλευτικής του ΤΕΙ Κρήτης για την χρήση των Ηλεκτρονικών Υπολογιστών» ΣΠΟΥΔΑΣΤΡΙΕΣ: Μπαγάκη Ελένη Χονδρογιάννη Σταματέλα ΥΠΕΥΘΥΝΟΣ ΚΑΘΗΓΗΤΗΣ: Μερκούρης Αναστάσιος Ηράκλειο\n2 ΠΡΟΛΟΓΟΣ Τα τελευταία χρόνια η τεχνολογία έχει αναπτυχθεί τόσο, ώστε η ζωή όλων έχει προσαρμοστεί σε αυτήν. Η ανάπτυξη της τεχνολογίας είχε σαν αποτέλεσμα και την ανάπτυξη των ηλεκτρονικών υπολογιστών και την χρήση τους σε όλες τις εργασίες ακόμα και στα επαγγέλματα υγείας. Οι υπολογιστές σε όλες τους τις μορφές, είναι πολύ σημαντικοί στην εποχή μας. Η κατανόηση τους πλέον είναι απαραίτητη και όχι πολυτέλεια, αφού οι υπολογιστές χρησιμοποιούνται καθημερινά και στην εργασία αλλά και στο σπίτι. Οι υπολογιστές εξελίσσονται με ραγδαίο ρυθμό, αλλά έπαψαν να είναι μυστηριώδη «μαύρα κουτιά» που χρησιμοποιούν μόνο επιστήμονες. Όμως για την καλύτερη χρήση τους θα πρέπει να γνωρίζουμε τις βασικές λειτουργίες τους. Πρωταρχικά θα πρέπει να γνωρίζουμε ότι οι υπολογιστές από μόνοι τους δεν μπορούν να κάνουν τίποτα, γιατί απλά δεν υπάρχει η γνώση. Οι υπολογιστές δεν γνωρίζουν μαθηματικά, για παράδειγμα, απλώς έχουν προγραμματιστεί να κάνουν κάποιες συγκεκριμένες ενέργειες ή λειτουργίες, εφόσον τους δοθεί η ανάλογη εντολή. Αυτό έχει ως συνέπεια το γεγονός ότι όποιο λάθος αποτέλεσμα παράγεται συνήθως είναι αποτέλεσμα λανθασμένης χρήσης από ανθρώπινο παράγοντα. Άρα η βασική αρχή της λειτουργίας ενός υπολογιστή ξεκινά από την εισαγωγή δεδομένων από τον χρήστη, τα οποία στη συνέχεια επεξεργάζεται ο υπολογιστής και αποδίδει ένα αποτέλεσμα, όπως φαίνεται στο παρακάτω σχήμα: ΕΙΣΑΓΩΓΗ ΕΠΕΞΕΡΓΑΣΙΑ ΑΠΟΤΕΛΕΣΜΑ Σχήμα: 1 Λειτουργίες Υπολογιστών Ο υπολογιστής μπορεί και εκτελεί τις παρακάτω βασικές λειτουργίες: o Διαχειρίζεται και οργανώνει πληροφορίες, και πιο συγκεκριμένα τις μεταφέρει, τις αποθηκεύει, τις ανακαλεί, και εκτελεί απλές μαθηματικές και λογικές πράξεις πάνω στα δεδομένα. o Ο υπολογιστής πρέπει να προγραμματιστεί για να κάνει οτιδήποτε, που σημαίνει ότι οι πληροφορίες επεξεργάζονται ανάλογα με το πρόγραμμα που τις διαχειρίζεται. o Ο υπολογιστής διαδέχεται εισαγωγή δεδομένων από εξωτερικούς παράγοντες. o Ο υπολογιστής δίνει αποτελέσματα, βάσει της επεξεργασίας των δεδομένων. ii\n3 Οι Ηλεκτρονικοί Υπολογιστές έχουν πλεονεκτήματα αλλά και μειονεκτήματα. Για να δουλέψουμε λοιπόν με έναν Ηλεκτρονικό Υπολογιστή πρέπει πρώτα απ όλα να γνωρίζουμε αυτά τα πλεονεκτήματα και τα μειονεκτήματα τους. Πολλά από τα πλεονεκτήματα των Υπολογιστών προέρχονται από το γεγονός ότι μπορούν να διαχειρίζονται τεράστιες ποσότητες δεδομένων. Ένας υπολογιστής όμως για να ενεργήσει σωστά χρειάζεται και την βοήθεια του ανθρώπου εφόσον από μόνος του δεν μπορεί να λειτουργήσει. Ένα άλλο πολύ σημαντικό πλεονέκτημα των υπολογιστών είναι ότι είναι ηλεκτρονικές μηχανές και έτσι με την αποστολή σημάτων μπορούν να επικοινωνούν, σε πολύ υψηλές ταχύτητες με άλλες ηλεκτρονικές συσκευές. Επίσης υπάρχουν πολλά διαφορετικά προγράμματα υπολογιστών, που σημαίνει ότι μπορούν να χρησιμοποιηθούν σε πάρα πολλές εργασίες. Τέλος, συγκρινόμενοι με το κόστος των μισθών των ατόμων οι υπολογιστές είναι πολύ πιο φθηνοί. Έχουν το πλεονέκτημα ότι είναι ιδιοκτησία των εταιρειών τους, σε αντίθεση με τους εργαζόμενους και μπορούν να δουλεύουν 24 ώρες το 24ωρο. Από την άλλη όμως, με την είσοδο των Ηλεκτρονικών Υπολογιστών πολλοί πρώην εργαζόμενοι σε διάφορα πόστα έχουν μείνει άνεργοι γιατί έχουν αντικατασταθεί από αυτούς. Στην Ελλάδα αν και η τεχνολογία αναπτύσσεται με γοργούς ρυθμούς, και σε όλους τους τομείς, δεν έχουμε καταφέρει ακόμα να προσαρμοστούμε πλήρως σε αυτήν. Στην εκπαίδευση η τεχνολογία έχει το ρόλο του «επισκέπτη» και σε πολλά ιδρύματα δεν υπάρχει καν ένας Ηλεκτρονικός Υπολογιστής. Στα νοσοκομεία της χώρας μας οι ηλεκτρονικοί υπολογιστές είναι «είδος προς εξαφάνιση» και πολλοί από τους ήδη εργαζόμενους νοσηλευτές δεν ξέρουν καν να τους χειρίζονται. Φυσικά έχει παρατηρηθεί ότι η τεχνολογία και ειδικότερα οι ηλεκτρονικοί υπολογιστές έχουν την ιδιότητα να κάνουν πιο εύκολο το έργο των εργαζομένων στα νοσοκομεία. Σε γενικές γραμμές τα συστήματα πληροφορικής για την διαχείριση νοσοκομείων προσφέρουν ευκολία στην εισαγωγή των ασθενών, πρόσβαση στα στοιχεία των ασθενών και τις λεπτομέρειες τους, διαχειρίζονται τους εισαχθέντες ασθενείς, καταγράφουν τις επισκέψεις των ασθενών και των γιατρών, και διατηρούν σε αρχείο πληροφορίες για τους γιατρούς, τους ασθενείς και το νοσοκομειακό προσωπικό. Επίσης διαχειρίζονται και τους πόρους των νοσοκομείων, ανθρώπινους και υλικούς, έτσι ώστε να προσφέρεται καλύτερης ποιότητας παροχή υπηρεσιών και να αποφεύγονται λάθη και παραλείψεις. iii\n4 Υπάρχει όμως και η άποψη μερικών, οι οποίοι υποστηρίζουν ότι η χρήση των Ηλεκτρονικών Υπολογιστών στο νοσηλευτικό επάγγελμα θα δημιουργήσει διάφορα προβλήματα, όπως φόρτο εργασίας, μείωση των διαπροσωπικών σχέσεων μεταξύ των εργαζομένων, απομάκρυνση του νοσηλευτικού προσωπικού από τον ασθενή καθώς και ηθικά διλήμματα. (Αναγνώστου Π., 2000) Με αφορμή αυτούς τους λόγους, σκεφτήκαμε να πραγματοποιήσουμε μία έρευνα για τις απόψεις των φοιτητών νοσηλευτικής (καθώς θα είναι και οι αυριανοί εργαζόμενοι στο χώρο της υγείας) σχετικά με τους Ηλεκτρονικούς Υπολογιστές και την γνώμη τους σχετικά με την χρησιμότητα των Ηλεκτρονικών Υπολογιστών στα επαγγέλματα υγείας. Επίσης θα θέλαμε να ερευνήσουμε πόσοι από τους φοιτητές αυτούς μπορούν να χειριστούν έναν Ηλεκτρονικό Υπολογιστή και ποιος ήταν ο λόγος που τους επηρέασε προκειμένου να μάθουν να χειρίζονται έναν Ηλεκτρονικό Υπολογιστή. Για την πραγματοποίηση αυτής της έρευνας χρησιμοποιήσαμε ερωτηματολόγιο που μοιράσαμε σε πρωτοετείς, τριτοετείς και επί πτυχίο σπουδαστές νοσηλευτικής. Τα ερωτηματολόγια ήταν 160 (80 για τους πρωτοετείς και 80 για τους τριτοετείς και τους επί πτυχίο σπουδαστές). iv\n5 ΕΙΣΑΓΩΓΗ Σελίδα:1 I. Ιστορική αναδρομή Ηλεκτρονικών Υπολογιστών Σελίδα: 1 II. Ανάγκη εισαγωγής Ηλεκτρονικών Υπολογιστών στο χώρο της Νοσηλευτικής και της υγείας γενικότερα Σελίδα: 2 ΚΕΦΑΛΑΙΟ 1 ΒΑΣΙΚΕΣ ΕΝΝΟΙΕΣ ΠΛΗΡΟΦΟΡΙΚΗΣ Σελίδα: Εισαγωγή στην τεχνολογία της πληροφορίας Σελίδα: Το υλικό Σελίδα: Λογισμικό. Σελίδα: Πληροφοριακά δίκτυα Σελίδα: 12 ΚΕΦΑΛΑΙΟ 2 ΚΥΡΙΟΤΕΡΑ ΠΡΟΓΡΑΜΜΑΤΑ Η/Υ Σελίδα: Επεξεργασία κειμένου (Word) Σελίδα: Υπολογιστικά φύλλα (Excel) Σελίδα: Βάσεις δεδομένων (Access) Σελίδα: Πληροφορίες και Επικοινωνίες (Internet) Σελίδα: 34 ΚΕΦΑΛΑΙΟ 3 Η/Υ ΚΑΙ ΥΓΕΙΑ.. Σελίδα: Υγιεινή χρήση των Ηλεκτρονικών Υπολογιστών Σελίδα: Κανονισμοί Υγείας και Ασφάλειας Σελίδα: Υπολογιστές και Περιβάλλον Σελίδα: 44 ΚΕΦΑΛΑΙΟ 4 ΠΡΟΣΤΑΣΙΑ ΔΕΔΟΜΕΝΩΝ ΚΑΙ Η/Υ Σελίδα: Ασφάλεια Δεδομένων Σελίδα: Ιοί Υπολογιστών Σελίδα: Αντιμετωπίζοντας τις μολύνσεις από Ιούς Σελίδα: 53 v\n6 ΚΕΦΑΛΑΙΟ 5 ΠΑΡΑΓΟΝΤΕΣ ΠΟΥ ΕΠΗΡΕΑΖΟΥΝ ΤΟΥΣ ΝΕΟΥΣ ΝΑ ΑΣΧΟΛΗΘΟΥΝ ΜΕ ΤΟΥΣ ΗΛΕΚΤΡΟΝΙΚΟΥΣ ΥΠΟΛΟΓΙΣΤΕΣ Σελίδα: 53 ΚΕΦΑΛΑΙΟ 6 ΜΑΘΗΜΑΤΑ ΠΟΥ ΠΕΡΙΕΧΕΙ ΤΟ ΤΜΗΜΑ ΝΟΣΗΛΕΥΤΙΚΗΣ ΤΟΥ ΤΕΙ ΚΡΗΤΗΣ ΓΙΑ ΤΟΥΣ Η/Υ. Σελίδα: Μαθήματα παλιού προγράμματος σπουδών Σελίδα: Μαθήματα νέου προγράμματος σπουδών Σελίδα: 56 ΚΕΦΑΛΑΙΟ 7 Η ΧΡΗΣΗ ΤΩΝ Η/Υ ΣΤΗΝ ΝΟΣΗΛΕΥΤΙΚΗ Σελίδα: Ποιότητα Νοσηλευτικής φροντίδας με την χρήση των Ηλεκτρονικών Υπολογιστών Σελίδα: Μειονεκτήματα που προκύπτουν από την χρήση των Ηλεκτρονικών Υπολογιστών Σελίδα: Προβλήματα εφαρμογής Η/Υ στο Νοσοκομειακό χώρο Σελίδα: 65 ΚΕΦΑΛΑΙΟ 8 Η ΧΡΗΣΗ ΤΩΝ Η/Υ ΣΤΑ ΕΠΑΓΓΕΛΜΑΤΑ ΥΓΕΙΑΣ.. Σελίδα: Διαδίκτυο: Αλλαγή του ρόλου του ασθενούς Σελίδα: Pocket Doctor: Στοιχεία ασθενών σε κινητή κάρτα Σελίδα: Ιδεατός Ολοκληρωμένος φάκελος Υγείας Σελίδα: Εικονικός ασθενής Σελίδα: Μικροτσίπ που εμφυτεύεται στο δέρμα αποθηκεύει το ιατρικό ιστορικό Σελίδα: Δωρεάν ιατρικές συμβουλές και θεραπείες μέσω Internet Σελίδα: Ολοκληρωμένο πληροφοριακό σύστημα νοσοκομείου Σελίδα: Συστήματα εμπειρογνωμόνων στην Ιατρική Σελίδα: Λήψη Ιατρικού Ιστορικού Σελίδα: Εργαστήρια Σελίδα: 74 vi\n7 8.11 Βιοχημεία Σελίδα: Αιματολογία Σελίδα: Ιστολογία και Κυτταρολογία Σελίδα: Ανατομία Σελίδα: Βοηθήματα αποκατάστασης Σελίδα: Υπολογιστές και Θεραπεία Σελίδα: Σχεδίαση Ακτινοθεραπείας Σελίδα: Θεραπεία με Φάρμακα Σελίδα: Εντατική Παρακολούθηση Σελίδα: Γενετική Σελίδα: Εφαρμογές των Η/Υ στην Ψυχολογία Σελίδα: 85 ΚΕΦΑΛΑΙΟ 9 ΤΗΛΕΪΑΤΡΙΚΗ Σελίδα: Τι είναι τηλεϊατρική Σελίδα: Αναγκαιότητα και παράγοντες ανάπτυξης της Τηλεϊατρικής Σελίδα: Εφαρμογές Τηλεϊατρικής Σελίδα: 93 ΕΙΔΙΚΟ ΜΕΡΟΣ Περίληψη- Σκοπός έρευνας Σελίδα: 99 Υλικό και μέθοδος Σελίδα: 100 Αποτελέσματα Σελίδα: 101 Συζήτηση και συμπεράσματα Σελίδα: 118 Λύσεις Προτάσεις.. Σελίδα: 121 Ερωτηματολόγιο Σελίδα: 122 Βιβλιογραφία. Σελίδα: 126 ΠΑΡΑΡΤΗΜΑ Παράρτημα 1 Παράρτημα 2 Παράρτημα 3 vii\n9 ΕΙΣΑΓΩΓΗ Ι. ΙΣΤΟΡΙΚΗ ΑΝΑΔΡΟΜΗ Αν και η μεγάλη πρόοδος στην κατασκευή των Ηλεκτρονικών Υπολογιστών έγινε τα τελευταία 20 χρόνια, οι ιδέες και οι προσπάθειες είχαν ξεκινήσει πολλά χρόνια πριν. o Το 1642 ο Pascal κατασκεύασε την πρώτη υπολογιστική μηχανή o Το 1939 κατασκευάστηκε η πρώτη ψηφιακή ηλεκτρομηχανή (BELL LABS) o Το 1946 έχουμε τον πρώτο ηλεκτρονικό υπολογιστή στην Πελσυβάνια, αποτελούμενο από λυχνίες και έπιανε χώρο αρκετών τετραγωνικών μέτρων. Το όνομα του ήταν ENIAC. o Το 1950 παρουσιάζονται τα πρώτα transistors (BELL LABS) o Το 1951 χρησιμοποιούνται για πρώτη φορά υπολογιστές σε διάφορες επιχειρήσεις o Το 1953 η IBM αποφασίζει να κατασκευάζει και να πουλά Ηλεκτρονικούς Υπολογιστές με σκοπό το εμπορικό κέρδος. Παρουσιάζει το σύστημα 701 (το πρώτο εμπορικό ενδιαφέρον). o Το 1965 κυκλοφορούν τα πρώτα ολοκληρωμένα κυκλώματα. Η DEC παρουσιάζει τον πρώτο mini υπολογιστή, το PDP-10, περίπου 100 φορές πιο γρήγορος από τον ENIAC, και ο οποίος έπιανε σημαντικά μικρότερο χώρο και ήταν πιο εύχρηστος. o Το 1972 εμφανίζεται ο πρώτος επεξεργαστής από την INTEL (ένας ολόκληρος υπολογιστής σε ένα ολοκληρωμένο κύκλωμα (chip) o Το 1977 η Apple παρουσιάζει τον πρώτο εμπορικό μικρό υπολογιστή (microcomputer) o Το 1982 παρουσιάζονται οι πρώτοι φορητοί μικροϋπολογιστές (laptop) o Το 1983 κυκλοφορούν τα πρώτα παραθυρικά περιβάλλοντα εργασίας στην αγορά της Πληροφορικής o Το 1990 γίνεται αντιληπτή στο ευρύ κοινό η ανάπτυξη του Internet και το ενδιαφέρον του κόσμου στρέφεται στις μεγάλες δυνατότητες που μας προσφέρουν τα δίκτυα υπολογιστών 1\n10 o Το 2000 τα δίκτυα υπολογιστών χρησιμοποιούνται και στην τηλεφωνία και στην τηλεόραση/ video. Ο καθένας λοιπόν μπορεί να καταλάβει ότι μέσα σε λίγα χρόνια οι υπολογιστές έχουν κατακτήσει την ζωή όλων μας και ότι είναι αναγκαία η χρησιμοποίηση της τεχνολογίας, αν όχι από όλους, από τους περισσότερους τομείς της σύγχρονης κοινωνίας.(γκούβας Χ, Καρράς Γ, 1998) ΙΙ. ΑΝΑΓΚΗ ΕΙΣΑΓΩΓΗΣ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ ΣΤΟ ΧΩΡΟ ΤΗΣ ΝΟΣΗΛΕΥΤΙΚΗΣ ΚΑΙ ΤΗΣ ΥΓΕΙΑΣ ΓΕΝΙΚΟΤΕΡΑ Η νοσηλευτική Πληροφορική αποτελεί το πολυδιάστατο επιστημονικό πεδίο για την ανάλυση, τυποποίηση και μοντελοποίηση του τρόπου με τον οποίο οι νοσηλευτές συλλέγουν και διαχειρίζονται δεδομένα, επεξεργάζονται δεδομένα σε πληροφορία και γνώση, λαμβάνουν αποφάσεις βασισμένες στη γνώση, εξάγουν συμπεράσματα για τη φροντίδα ασθενών, και χρησιμοποιούν αυτήν την εμπειρική και πρακτική γνώση προκειμένου να διευρύνουν το πεδίο και να ενισχύσουν την ποιότητα της επαγγελματικής πρακτικής τους. Οι επιστημονικές μέθοδοι στην νοσηλευτική πληροφορική εστιάζονται: o στη χρήση ομιλίας για τα κίνητρα πάνω στα υπολογιστικά συστήματα, o στην ανάλυση, τυποποίηση και μοντελοποίηση της επεξεργασίας της νοσηλευτικής πληροφορίας και της νοσηλευτικής γνώσης σε όλα τα τμήματα της νοσηλευτικής πρακτικής: κλινική πράξη, διοίκηση, εκπαίδευση και έρευνα, o στην ανίχνευση προσδιοριστικών συνθηκών, στοιχείων, μοντέλων και διαδικασιών με σκοπό το σχεδιασμό και την υλοποίηση καθώς και τον έλεγχο της αποτελεσματικότητας και της αποδοτικότητας της μηχανογραφημένης πληροφορίας, των συστημάτων τηλεπικοινωνιακού δικτύου για τη νοσηλευτική πράξη, και o στη μελέτη των αποτελεσμάτων αυτών των συστημάτων στην νοσηλευτική πράξη. Υπάρχουν πολλά είδη εφαρμογών Η/Υ για την χρήση σε μεγάλη κλίμακα σε Νοσοκομεία ή σε άλλους οργανισμούς περίθαλψης. Αυτές οι εφαρμογές έχουν σχεδιαστεί έτσι ώστε να βοηθούν στην λειτουργία των νοσοκομείων με τους παρακάτω τρόπους: 2\n11 o Προσφέρουν πρόσβαση στα αρχεία των ασθενών, το ιστορικό τους και όλες τις σχετικές με την υγεία τους πληροφορίες στους γιατρούς ανεξάρτητα από την απόσταση που αυτοί βρίσκονται. o Προσφέρουν αυτοματοποιημένες εργασίες για την διαχείριση (οικονομική και πρακτική) μιας νοσοκομειακής μονάδας. o Προσφέρουν δυνατότητες διαχείρισης νοσοκομειακού προσωπικού. o Προσφέρουν ειδικές λειτουργίες σε περιπτώσεις έκτακτων περιστατικών. o Έχουν ενσωματωμένες λειτουργίες τιμολόγησης ασθενών ανάλογα με την περίθαλψη, τη διάρκεια νοσηλείας, την ασφάλιση κ.λ.π. o Διαχειρίζονται τα ραντεβού των γιατρών και παρέχουν δυνατότητα παρακολούθησης της συχνότητας τους. o Διαχειρίζονται τα φαρμακολόγια των ασθενών και των γιατρών, διατηρώντας τις πληροφορίες για τον ασθενή που θα βοηθήσουν τον γιατρό στην καλύτερη επιλογή φαρμάκου ανά περίσταση, αφού παρέχονται και όλες οι διαθέσιμες διαγνωστικές και εργαστηριακές πληροφορίες του ασθενή. o Διαχείριση θαλάμων νοσοκομείου, ανάλογα με τον αριθμό των κλινών, καθώς και το ιστορικό νοσηλείας ανά ασθενή και ανά θάλαμο. ομάδα. o Διαχείριση τράπεζας αίματος καθώς και εντοπισμός αποθέματος αίματος ανά o Εντοπισμός χειρουργικών οργάνων και προγραμματισμός χειρουργικών επεμβάσεων ανάλογα με την διαθεσιμότητα των γιατρών, των αιθουσών και των ειδικών χειρουργικών εργαλείων. o Εντοπισμός και αποστολή ασθενοφόρων ακόμα και μέσω δορυφορικών συστημάτων εντοπισμού θέσης, ώστε ιδιαίτερα σε περιπτώσεις μεγάλων καταστροφών, να γίνεται κεντρικά ο συντονισμός τους.(λεόντιος Μ, Γαβανά Α, 2004) Για τους παραπάνω λόγους είναι ολοφάνερη η αναγκαιότητα της χρήσης υπολογιστών και γενικότερα υπολογιστικών συστημάτων στο χώρο της υγείας και της νοσηλευτικής. 3\n12 ΚΕΦΑΛΑΙΟ 1 ΒΑΣΙΚΕΣ ΕΝΝΟΙΕΣ ΠΛΗΡΟΦΟΡΙΚΗΣ 1.1 ΕΙΣΑΓΩΓΗ ΣΤΗΝ ΤΕΧΝΟΛΟΓΙΑ ΤΗΣ ΠΛΗΡΟΦΟΡΙΑΣ Η τεχνολογία της πληροφορίας κινείται γύρω από την μεταφορά, την επεξεργασία και την αποθήκευση πληροφοριών (ήχου, γραφικών, κειμένου, αριθμών κλπ) χρησιμοποιώντας υπολογιστές, δίκτυα τηλεπικοινωνίας και άλλες ηλεκτρονικές συσκευές. Η ΤΠ, επειδή περιλαμβάνει πολλές διαφορετικές και συχνά πολύ εξειδικευμένες περιοχές (τηλεπικοινωνίες, ηλεκτρονικά, προγραμματισμό κλπ), θεωρείται συνήθως ένα πολύ περίπλοκο θέμα. Ωστόσο, ο βασικός στόχος της ΤΠ είναι απλώς να βελτιώσει τον τρόπο που αντιμετωπίζουμε τις πληροφορίες σε όλες τις περιοχές της ζωής μας. Μια από τις μεγαλύτερες περιοχές που καλύπτει η ΤΠ είναι η χρήση των υπολογιστών στην εργασία και όλο και περισσότερο και στο σπίτι. Οι υπολογιστές μπορούν να πάρουν πολλές διαφορετικές μορφές. Μας επιτρέπουν να επεξεργαζόμαστε πληροφορίες και να εκτελούμε συγκεκριμένες διαδικασίες πολύ πιο γρήγορα, απ ότι αν τις κάναμε μόνοι μας. Ένα από τα κύρια προβλήματα σχετικά με της τεχνολογία της πληροφορίας είναι οι απαιτήσεις του κόσμου από αυτή. Αν και πολλές εξελίξεις στην τεχνολογία της πληροφορίας έχουν σχεδιαστεί να κάνουν τη ζωή μας ευκολότερη, συνήθως αυξάνονται οι απαιτήσεις του κόσμου για αυτό που μπορούν να επιτύχουν μέσω της τεχνολογίας της πληροφορίας. Αυτό μπορεί να καταλήξει σε μη ρεαλιστικές απαιτήσεις για τα άτομα και την τεχνολογία γύρω τους.( Λεόντιος Μ, Γαβανά Α, 2004) ΤΙ ΕΙΝΑΙ ΕΝΑΣ ΥΠΟΛΟΓΙΣΤΗΣ Ένας υπολογιστής είναι μια συσκευή που χειρίζεται δεδομένα σύμφωνα με ένα σύνολο από εντολές. Σχεδόν όλοι οι υπολογιστές βασίζονται στην χρήση ηλεκτρονικών κυκλωμάτων, αν και ένας υπολογιστής δεν είναι απαραίτητο να είναι ηλεκτρονικός. ΚΑΤΗΓΟΡΙΕΣ ΥΠΟΛΟΓΙΣΤΩΝ Ο τύπος του υπολογιστή που χρησιμοποιείται πιο συχνά ονομάζεται προσωπικός υπολογιστής. Οι προσωπικοί υπολογιστές χρησιμοποιούνται επίσης συχνά και στο σπίτι. Ωστόσο, δεν είναι όλοι οι υπολογιστές προσωπικοί υπολογιστές. 4\n13 o Supercomputer: Είναι γενικά ένας εξαιρετικά ισχυρός και με μεγάλες δυνατότητες υπολογιστής και εξωτερικό μέγεθος συγκρίσιμο συνήθως με ένα δωμάτιο, λόγω των συστημάτων ψύξης που διαθέτει. Οι Supercomputers περιέχουν πολλούς πανίσχυρους επεξεργαστές που μπορούν να δουλεύουν ταυτόχρονα επιμέρους τμήματα της ίδιας εργασίας, με αποτέλεσμα εξαιρετικά μεγάλη απόδοση, πολλαπλάσια ακόμα και από αυτή των mainframes συστημάτων. o Mainframe Υπολογιστής: Είναι ένας υπολογιστής που μπορεί να εξυπηρετεί μεγάλο αριθμό χρηστών, ταυτόχρονα. Οι χρήστες δεν κάθονται εμπρός από τον ίδιο υπολογιστή, αλλά συνδέονται με αυτόν χρησιμοποιώντας έναν άλλο μικρότερο υπολογιστή. Επειδή αυτοί οι υπολογιστές πρέπει να επεξεργάζονται και να αποθηκεύουν πληροφορίες για πολλούς χρήστες ταυτόχρονα, χρειάζονται πολύ περισσότερη ισχύ και χωρητικότητα από τους άλλους υπολογιστές, δηλαδή πρέπει να είναι γρηγορότεροι και να έχουν μεγαλύτερη μνήμη. Συνήθως χρησιμοποιούνται από μεγάλες εταιρίες και κρατικές υπηρεσίες, όπου πολλοί χρήστες θέλουν πρόσβαση σε μεγάλη ποσότητα πληροφοριών. o Προσωπικός Υπολογιστής (PC): Είναι ο πιο κοινός τύπος υπολογιστή που χρησιμοποιείται στο γραφείο και επίσης χρησιμοποιείται τώρα ευρέως και σε πολλά σπίτια. o Υπολογιστής δικτύου: Μπορεί να θεωρηθεί σαν μια φθηνή έκδοση ενός προσωπικού υπολογιστή. Έχει σχεδιαστεί να συνδέεται και να χρησιμοποιείται από ένα κεντρικό υπολογιστή. Κάθε φορά που ανοίγει ο υπολογιστής δικτύου, παίρνει την τελευταία έκδοση των προγραμμάτων που χρειάζεται από τον κεντρικό υπολογιστή. Αυτό σημαίνει ότι δεν απαιτούνται εξαρτήματα για την εγκατάσταση και την αναβάθμιση προγραμμάτων. o Φορητοί υπολογιστές: είναι ένας υπολογιστής που έχει σχεδιαστεί για να μπαίνει σε ένα χαρτοφύλακα. Οι περισσότεροι φορητοί υπολογιστές είναι σχεδόν 30 εκατοστά πλάτος, 23 εκ βάθος και 5 εκ. ύψος, αν και τα μεγέθη αυτά διαφέρουν. o Προσωπικός ψηφιακός βοηθός: Είναι ένας υπολογιστής που χωρά στην παλάμη του χεριού. Η κύρια χρήση του είναι να μεταφέρει τις εφαρμογές διαχείρισης των προσωπικών δεδομένων, δηλαδή διευθύνσεις, ημερολόγιο, σημειώσεις και εργασίες.(λεόντιος Μ, Γαβανά Α, 2004) 5\n14 ΚΥΡΙΑ ΜΕΡΗ ΤΟΥ ΠΡΟΣΩΠΙΚΟΥ ΥΠΟΛΟΓΙΣΤΗ Οι υπολογιστές αποτελούνται από πολλά εξαρτήματα. Τα περισσότερα από αυτά είναι εσωτερικά, που βρίσκονται μέσα στο κουτί του υπολογιστή. Ωστόσο, μερικά εξαρτήματα συνδέονται εξωτερικά, χρησιμοποιώντας θύρες που συνήθως βρίσκονται στο πίσω μέρος του υπολογιστή. Μια θύρα είναι μια υποδοχή στην οποία μπορεί κανείς να συνδέσει ένα εξωτερικό εξάρτημα στον υπολογιστή. 1) ΕΣΩΤΕΡΙΚΑ ΜΕΡΗ o Κεντρική μονάδα επεξεργασίας (CPU): Είναι ένας μικροεπεξεργαστής που χειρίζεται τα δεδομένα. Χαρακτηριστικά της CPU είναι η ταχύτητα με την οποία τρέχει και ο τύπος- μοντέλο του επεξεργαστή. o Μητρική κάρτα: Είναι ένα κεντρικό εξάρτημα του υπολογιστή. Είναι η κύρια πλακέτα- βάση, η οποία υποδέχεται τα άλλα εξαρτήματα. Όλες οι άλλες συσκευές συνδέονται σε αυτή και παρέχει την διασύνδεση μεταξύ τους. o Μνήμη: Οι δύο κύριοι τύποι μνήμης είναι η Read Only Memory (ROM) και η Random Access Memory (RAM). Η ROM περιέχει μόνιμες πληροφορίες, όπως τα προγράμματα με τα οποία επικοινωνούν μεταξύ τους τα εξαρτήματα του υπολογιστή. Δεν μπορεί να διαγραφεί, αλλά οι σύγχρονες ROM μπορούν να τροποποιηθούν ή να αναβαθμιστούν. Η RAM είναι μια μνήμη προσωρινής αποθήκευσης. Περιέχει τα δεδομένα που χειρίζεται η κεντρική μονάδα επεξεργασίας, μέχρι να μετακινηθούν σε μια μόνιμη μνήμη, όπως σε ένα δίσκο. o Σκληρός δίσκος: Είναι συνήθως μια συσκευή προσαρμοσμένη μέσα στον υπολογιστή, που αποθηκεύει μεγάλες ποσότητες δεδομένων που μπορούν να προσπελαστούν και να ανακληθούν γρήγορα. Είναι μια συσκευή εισόδου- εξόδου, καθώς οι πληροφορίες μπορούν να μεταφερθούν από και προς αυτή. o Κάρτες γραφικών: Είναι ένα μέρος του υπολογιστή που είναι κατευθείαν συνδεδεμένο με την οθόνη. Στέλνει ένα σήμα στην οθόνη που ελέγχει τι εμφανίζεται σ αυτήν. 2) ΕΞΩΤΕΡΙΚΑ ΜΕΡΗ o Οθόνη: Είναι μια συσκευή που παρουσιάζει οπτικές πληροφορίες για την δραστηριότητα του υπολογιστή. o Πληκτρολόγιο: Είναι μια συσκευή εισόδου για την πληκτρολόγηση κειμένου. 6\n15 o Ποντίκι: Είναι μια συσκευή εισόδου. Χρησιμοποιείται για να δείχνει σε αντικείμενα, όπως σε μενού, που ενεργοποιούνται όταν πατηθεί το κουμπί του ποντικιού. o Οδηγός ή μονάδα δισκέτας: Είναι μια συσκευή εισόδου- εξόδου. Μια μονάδα δισκέτας είναι μια αφαιρούμενη μονάδα αποθήκευσης. Το κύριο πρόβλημα με τις δισκέτες είναι ότι μπορούν να περιέχουν μια σχετικά μικρή ποσότητα πληροφοριών. o Οδηγός ή Μονάδα CD-ROM: δείχνει ακριβώς σαν ένα μουσικό CD, αλλά χρησιμοποιείται για την αποθήκευση δεδομένων υπολογιστή. Μπορεί να περιέχει περίπου 650MB δεδομένα. 3) ΠΕΡΙΦΕΡΕΙΑΚΕΣ ΣΥΣΚΕΥΕΣ o Modem: χρησιμοποιείται για την σύνδεση με μια τηλεφωνική γραμμή και με το Internet. Είναι μια συσκευή που επιτρέπει στον χρήστη να συνδέει τον υπολογιστή του με έναν υπολογιστή μέσω τηλεφώνου. o Κάρτα ήχου και ηχεία: χρησιμοποιούνται για την αναπαραγωγή ήχου και την εκτέλεση προγραμμάτων πολυμέσων. Μια κάρτα ήχου εγκαθίσταται πάντα μέσα στον προσωπικό υπολογιστή ενώ τα ηχεία συνδέονται σε υποδοχές της κάρτας ήχου. o Εκτυπωτής: ο χρήστης μπορεί να τυπώσει σε ένα χαρτί ένα αντίγραφο της οθόνης ή των δεδομένων που επεξεργάζεται ο υπολογιστής. o Σαρωτής (scanner): χρησιμοποιείται για την αντιγραφή εικόνων ή κειμένου σε έναν υπολογιστή. o Οδηγός ταινίας: χρησιμοποιείται για την αντιγραφή δεδομένων από ένα σκληρό δίσκο ενός υπολογιστή. o Κάρτα δικτύου: Χρησιμοποιείται για την σύνδεση με άλλους υπολογιστές σε μια ομάδα εργασίας.(λεόντιος Μ, Γαβανά Α, 2004) 1.2 ΥΛΙΚΟ (HARDWARE) ΚΕΝΤΡΙΚΗ ΜΟΝΑΔΑ ΕΠΕΞΕΡΓΑΣΙΑΣ o Ένας μικροεπεξεργαστής κάνει υπολογισμούς σε δεδομένα και προσδιορίζει τι πρέπει να κάνει με τα αποτελέσματα αυτών των υπολογισμών. Ο κύριος 7\n16 μικροεπεξεργαστής μέσα σε έναν υπολογιστή ονομάζεται Κεντρική μονάδα επεξεργασίας. (CPU-Central Processing Unit). o Η κεντρική μονάδα επεξεργασίας είναι ο «εγκέφαλος» του υπολογιστή. Όλα τα εξαρτήματα υπάρχουν για να περνούν δεδομένα στην κεντρική μονάδα και να χειρίζονται τα αποτελέσματα. o Η Κεντρική μονάδα Επεξεργασίας δεν είναι συνήθως ο μόνος μικροεπεξεργαστής σε έναν υπολογιστή. Και άλλα εξαρτήματα, όπως οι κάρτες γραφικών και οι κάρτες ήχου, έχουν συνήθως τους δικούς τους επεξεργαστές για να μπορούν να παίρνουν λίγο από το φόρτο της κεντρικής μονάδας, σε συγκεκριμένες διαδικασίες. ΑΡΙΘΜΗΤΙΚΗ ΚΑΙ ΛΟΓΙΚΗ ΜΟΝΑΔΑ Η ALU είναι η μονάδα εντός του επεξεργαστή που εκτελεί αριθμητικές και λογικές πράξεις και συναρτήσεις καθώς και διάφορες βοηθητικές εργασίες. Αποτελείται από 2 τμήματα: o Τους δικούς τις καταχωρητές που χρησιμεύουν για την προσωρινή αποθήκευση αριθμών o Τα κυκλώματα για την εκτέλεση πράξεων και άλλων βοηθητικών εργασιών. ΣΥΣΚΕΥΕΣ ΕΙΣΟΔΟΥ Μια συσκευή εισόδου είναι οποιαδήποτε συσκευή που παρέχει πληροφορίες σε έναν υπολογιστή. Μερικά παραδείγματα συσκευών εισόδου είναι τα παρακάτω: Πληκτρολόγιο: Είναι η πιο κοινή συσκευή εισόδου, που χρησιμοποιείται για την εισαγωγή δεδομένων κειμένου, αλλά και εκτέλεση λειτουργιών. Ποντίκι: Το ποντίκι συνήθως χρησιμοποιείται για να ελέγχει την κίνηση ενός δείκτη στην οθόνη. Συνήθως έχει δυο ή περισσότερα κουμπιά πάνω του, η λειτουργία των οποίων εξαρτάται από το κάθε πρόγραμμα, αρκετά επίσης έχουν και κάποια ροδέλα που διευκολύνει την κύλιση σε πολλές εφαρμογές. Ιχνόσφαιρα: Μπορεί να χρησιμοποιηθεί σαν εναλλακτική λύση του ποντικιού. Αυτή η συσκευή έχει κουμπιά παρόμοια με αυτά του ποντικιού, αλλά έχει μια μεγάλη περιστρεφόμενη σφαίρα στο πάνω μέρος του, που χρησιμοποιείται για να μετακινείται ο δείκτης. 8\n17 Ψηφιακή φωτογραφική μηχανή: Έχει την δυνατότητα εισόδου των φωτογραφιών στον Η/Υ και συνοδεύεται από τα ανάλογα καλώδια και λογισμικό. Όταν συνδεθεί η φωτογραφική μηχανή με τον Η/Υ λειτουργεί σαν συσκευή εισόδου αφού μπορούμε να μεταφέρουμε τις φωτογραφίες της ως εικόνα στον Η/Υ, σε ψηφιακή μορφή, έτοιμη προς χρήση. Μικρόφωνο: Είναι μια συσκευή εισόδου για ήχους. Το μικρόφωνο δέχεται ηχητικά κύματα και τα μετατρέπει σε μεταβαλλόμενα ηχητικά ηλεκτρονικά σήματα. Για την μετατροπή αυτή υπάρχει ένα μικρό, ελαφρύ υλικό εσωτερικά στο μικρόφωνο που ονομάζεται διάφραγμα. Αναγνώστες γραμμικού κώδικα: Οι γραμμικοί κώδικές είναι σύνολα παράλληλων γραμμών με διαφορετικό πάχος, που αντιπροσωπεύουν αριθμούς. Οι αριθμοί αντιπροσωπεύουν πληροφορίες όπως λεπτομέρειες για ένα προϊόν. Οι αναγνώστες γραμμικού κώδικα χρησιμοποιούνται συχνά σε καταστήματα, σούπερ- μάρκετ, βιβλιοθήκες και σε πολλά άλλα μέρη. Σαρωτές: Είναι συσκευές εισόδου που χρησιμοποιούνται για να εντοπίζουν εικόνες ή κείμενο σε χαρτί και να τα μεταφράζουν μετά σε δεδομένα. Υπάρχουν 2 είδη σαρωτών, οι χειρός και οι επίπεδοι. Ταμπλέτες επαφής: Επιτρέπουν στον χρήστη να στέλνει πληροφορίες στον υπολογιστή εφαρμόζοντας πίεση σε κάποιες περιοχές μιας ειδικά σχεδιασμένης επιφάνειας. Επειδή μια ταμπλέτα επαφής είναι επίπεδη και δεν απαιτεί από τον χρήστη να πατάει ένα συγκεκριμένο πλήκτρο ή να το πιάνει συνήθως χρησιμοποιείται σαν συσκευή εισόδου από άτομα με ειδικές ανάγκες. Χειριστήριο (Joystick): Αποτελείται από μια βάση και ένα μοχλό που είναι κάθετος στη βάση. Ο μοχλός μπορεί να μετακινηθεί σε οποιαδήποτε κατεύθυνση στο επίπεδο της βάσης, έτσι ώστε ο χρήστης να μπορεί να μετακινήσει αντικείμενα στην οθόνη του υπολογιστή. Μπορεί να κάνει μια παρόμοια λειτουργία με ένα ποντίκι ή ιχνόσφαιρα, αλλά συνήθως θεωρείται λιγότερο άνετο και αποτελεσματικό. Η πιο συνηθισμένη χρήση του είναι για παιχνίδια υπολογιστών. (Λεόντιος Μ, Γαβανά Α, 2004) ΣΥΣΚΕΥΕΣ ΕΞΟΔΟΥ Οθόνη: Απεικονίζει τα αποτελέσματα των επεξεργασμένων δεδομένων. Μια οθόνη δουλεύει περίπου σαν μια τηλεόραση. Παίρνει το σήμα γραφικών από την κάρτα γραφικών του υπολογιστή και το μετατρέπει σε μια εικόνα που την εμφανίζει στην οθόνη. 9\n18 Ηχεία: Τα ηχεία παίρνουν το σήμα που δημιουργείται από μια κάρτα ήχου και το μετατρέπουν σε ήχο. Εκτυπωτής: Υπάρχουν διάφορα είδη εκτυπωτών. Οι πιο συνηθισμένοι είναι οι injet, bubble- jet, και laser. Σχεδιογράφος: Ένας σχεδιογράφος δουλεύει σχεδιάζοντας γραμμές σε ένα κομμάτι χαρτί, χρησιμοποιώντας πένες που βρίσκονται σε ένα μηχανικό βραχίονα. Συνήθως χρησιμοποιούνται για επιστημονικές εργασίες, για να τυπώνουν γραμμές σε δισδιάστατα γραφήματα. Μπορούν να χρησιμοποιηθούν για εργασίες σχεδίασης με την βοήθεια υπολογιστή.(λεόντιος Μ, Γαβανά Α, 2004) ΣΥΣΚΕΥΕΣ ΕΙΣΟΔΟΥ- ΕΞΟΔΟΥ Υπάρχουν αρκετές συσκευές που είναι ταυτόχρονα και εισόδου και εξόδου. Οι πιο κοινές από αυτές τις συσκευές είναι το modem και η οθόνη αφής. Modem: Επιτρέπει στον υπολογιστή να ανταλλάσσει πληροφορίες μέσω μιας τηλεφωνικής γραμμής, μετατρέποντας τις ψηφιακές πληροφορίες του υπολογιστή σε αναλογική μορφή που μπορεί να μεταβιβαστεί μέσω της τηλεφωνικής γραμμής. Τα περισσότερα modem μπορούν να στέλνουν και να λαμβάνουν fax. Υπάρχουν 2 τύποι modem: o Τα εσωτερικά, που είναι μια εσωτερική κάρτα που τοποθετείται σε μια θύρα επέκτασης μέσα στον Η/Υ, με αρκετά χαμηλό κόστος. o Τα εξωτερικά, είναι περιφερειακές συσκευές που συνδέονται σε μια εξωτερική θύρα του Η/Υ, αφού αποτελούν ξεχωριστό υλικό. Οθόνη αφής: Είναι επίσης συσκευές εισόδου- εξόδου, αφού όπως όλες οι οθόνες παρέχουν έξοδο δεδομένων αλλά επίσης επιτρέπουν με την χρήση του χεριού ή κάποιας ειδικής λαβίδας την είσοδο δεδομένων. Συνήθως χρησιμοποιούνται σε περίπτερα πληροφοριών, σε αεροδρόμια καθώς και στα ATM των τραπεζών.(λεόντιος Μ, Γαβανά Α, 2004) ΕΙΔΗ ΜΝΗΜΗΣ Οι πληροφορίες που αποθηκεύονται σε έναν υπολογιστή κρατιούνται στην μνήμη του. Οι υπολογιστές αποθηκεύουν τα δεδομένα στην μνήμη τους σε διάφορες μορφές και χρησιμοποιούν τις διάφορες συσκευές μνήμης με διαφορετικούς τρόπους. 10\n19 Προσωρινή και μόνιμη μνήμη: Όποια δεδομένα βρίσκονται στην προσωρινή μνήμη του υπολογιστή θα χαθούν όταν σβήσει ο υπολογιστής, ενώ τα δεδομένα που βρίσκονται στην μόνιμη μνήμη διατηρούνται. Η προσωρινή μνήμη αναφέρεται και σαν πτητική ενώ η μόνιμη σαν μη- πτητική. o Η RAM ενός υπολογιστή είναι η κύρια προσωρινή μνήμη του. o Η ROM, οι σκληροί δίσκοι, οι δισκέτες, οι μονάδες ZIP και τα CD-ROM είναι παραδείγματα μόνιμων συσκευών μνήμης. Πρωτεύουσα και δευτερεύουσα μνήμη: Η RAM είναι γνωστή και σαν πρωτεύουσα μνήμη, επειδή είναι το πρώτο μέρος στο οποίο ψάχνουν οι υπολογιστές για δεδομένα. Όταν τρέχετε ένα πρόγραμμα, τα δεδομένα που χρειάζεται ο υπολογιστής να προσπελάσει γρήγορα για να τρέξει το πρόγραμμα, φορτώνονται στην μνήμη. Οι άλλες συσκευές μνήμης αναφέρονται και σαν δευτερεύουσα μορφή. Κύρια μνήμη: Είναι η μεγαλύτερη ποσότητα μνήμης εγκατεστημένη στην μητρική κάρτα ενός υπολογιστή. Τα δεδομένα που χρησιμοποιούνται ή που απαιτούνται πιο γρήγορα από μέρη του υπολογιστή, όπως από την κεντρική μονάδα επεξεργασίας, φορτώνονται στην κύρια μνήμη του υπολογιστή. Κρυφή μνήμη: Είναι ένας πολύ γρήγορος τύπος μνήμης, κατευθείαν συνδεδεμένος σε συγκεκριμένα εξαρτήματα, όπως στην κεντρική μονάδα επεξεργασίας. Επιτρέπει σε κάποια δεδομένα να αντιγράφονται από την κύρια μνήμη, ώστε να υπάρχει πιο γρήγορη πρόσβαση σε αυτά. (Λεόντιος Μ, Γαβανά Α, 2004) 1.3 ΛΟΓΙΣΜΙΚΟ (SOFTWARE) Το λογισμικό αναφέρεται σε κάθε είδους πρόγραμμα ή εφαρμογή που έχει δημιουργηθεί για χρήση στον υπολογιστή. Ένα πρόγραμμα είναι ένα σύνολο από εντολές και δεδομένα που ελέγχουν τις λειτουργίες ενός υπολογιστή. Το λογισμικό χωρίζεται σε δύο κύριες κατηγορίες: τα λειτουργικά συστήματα και τις εφαρμογές. ΛΕΙΤΟΥΡΓΙΚΑ ΣΥΣΤΗΜΑΤΑ o Το λειτουργικό σύστημα ενός υπολογιστή ελέγχει την εκτέλεση προγραμμάτων, ενώ έχει άμεση σχέση στην διαχείριση της μνήμης και των περιφερειακών συσκευών του Η/Υ, την αποθήκευση και επεξεργασία δεδομένων. Παρουσιάζει επίσης ένα 11\n20 προκαθορισμένο περιβάλλον για τον χρήστη, που φορτώνεται αυτόματα όταν ξεκινάει ο υπολογιστής. o Ένα από τα πρώτα δημοφιλή λειτουργικά συστήματα για τους προσωπικούς υπολογιστές ήταν το MS-DOS. Αυτό το λειτουργικό σύστημα βασιζόταν σε κείμενο και συνεπώς δεν ήταν φιλικό, επειδή ο χειριστής έπρεπε να θυμάται και να πληκτρολογεί εντολές. o Το λειτουργικό σύστημα Microsoft Windows είναι πολύ πιο φιλικό από το DOS. Έχει ένα γραφικό περιβάλλον επικοινωνίας που παρέχει εικόνες που αντιπροσωπεύουν εφαρμογές και άλλα διαθέσιμα προγράμματα. Ένα γραφικό περιβάλλον συνήθως έχει μενού, κουμπιά εντολών και παράθυρα διαλόγου που προσπελαύνονται χρησιμοποιώντας ένα ποντίκι. ΕΦΑΡΜΟΓΕΣ ΛΟΓΙΣΜΙΚΟΥ Ο όρος εφαρμογή περιγράφει προγράμματα όπως επεξεργαστές κειμένου, προγράμματα ηλεκτρονικών επιτραπέζιων εκδόσεων, υπολογιστικών φύλλων, σχεδίασης και επεξεργασίας εικόνας, παρουσιάσεων, βάσης δεδομένων κα. Τα περισσότερα προγράμματα υπολογιστών είναι εφαρμογές. Με μία εφαρμογή μπορεί να εκτελεστεί μια ολοκληρωμένη εργασία, όπως να δημιουργηθεί μία επιστολή ή μια παρουσίαση διαφανειών. Η εφαρμογή περνά εντολές για αυτό που θέλουμε να κάνουμε στο λειτουργικό σύστημα, που μεταφράζει μετά αυτές τις εντολές και τις περνά στον υπολογιστή. Μια εφαρμογή δεν μπορεί να λειτουργήσει χωρίς ένα λειτουργικό σύστημα που να ενεργεί σαν σύνδεση μεταξύ αυτής και του υπολογιστή.( Λεόντιος Μ, Γαβανά Α, 2004) 1.4 ΠΛΗΡΟΦΟΡΙΑΚΑ ΔΙΚΤΥΑ Ο ΡΟΛΟΣ ΤΗΣ ΕΠΙΚΟΙΝΩΝΙΑΣ ΔΕΔΟΜΕΝΩΝ Όταν δουλεύει κανείς με υπολογιστές, μπορεί να μοιραστεί δεδομένα και πόρους με άλλους χρήστες. Οι διάφορες τεχνολογίες επικοινωνίας που είναι διαθέσιμες σήμερα, μπορούν να βοηθήσουν να μοιραστεί κανείς δεδομένα με άλλα άτομα στην εταιρία που δουλεύει και επίσης με άτομα σε όλο τον κόσμο. 12\n21 ΤΙ ΕΙΝΑΙ ΤΟ ΔΙΚΤΥΟ Σε σχέση με την τεχνολογία πληροφορίας, ένα δίκτυο είναι μία σειρά από σημεία που είναι συνδεδεμένα με μια ή και περισσότερες γραμμές επικοινωνίας, για παράδειγμα ένα τηλεφωνικό δίκτυο ή ένα δίκτυο υπολογιστών. Στην περίπτωση ενός δικτύου υπολογιστών, οι υπολογιστές είναι συνήθως συνδεδεμένοι με μια σειρά από υψηλής ταχύτητας καλώδια δεδομένων, που είναι γνωστά σαν καλώδια δικτύου. Ωστόσο, οι υπολογιστές μπορούν να συνδεθούν και σε ένα δίκτυο και με άλλους τρόπους, όπως μέσω μιας τηλεφωνικής γραμμής ή μέσω δορυφορικής επικοινωνίας. ΤΟΠΙΚΑ ΔΙΚΤΥΑ Ένα τοπικό δίκτυο είναι ένα δίκτυο από υπολογιστές και άλλες συσκευές που βρίσκονται στην ίδια θέση συχνά στο ίδιο κτήριο. Γενικά δεν υπάρχει απόσταση μεγαλύτερη από ένα χιλιόμετρο μεταξύ των άκρων ενός LAN. o Ένας υπολογιστής συνδεδεμένος σε ένα δίκτυο ονομάζεται σταθμός εργασίας. Ένας σταθμός εργασίας είναι συνήθως ένας προσωπικός υπολογιστής με τα Windows σαν λειτουργικό σύστημα και μπορεί να χρησιμοποιηθεί για να τρέχει διάφορες εφαρμογές. o Όλοι οι σταθμοί ενός δικτύου είναι συνδεδεμένοι με ένα υψηλής ταχύτητας καλώδιο για να συνδεθούν με έναν υπολογιστή, όπως ένας ισχυρός προσωπικός υπολογιστής ή ένα mini computer, που ονομάζεται εξυπηρετητής ή διακομιστής. o Ένας διακομιστής τρέχει συνήθως ένα κατάλληλο λειτουργικό σύστημα, όπως τα Windows NT ή 2000 Server. Χρησιμοποιείται για να παρέχει διάφορες υπηρεσίες στο δίκτυο όπως: 1. Κοινόχρηστα δεδομένα για όλους τους σταθμούς του δικτύου και πρόσβαση σε σύνολο προγραμμάτων. 2. Υπηρεσίες επικοινωνίας, όπως ηλεκτρονικό ταχυδρομείο, φαξ και πρόσβαση στο internet. o Το LAN είναι συνήθως διαμορφωμένο ώστε οι χρήστες να έχουν πρόσβαση σε οποιοδήποτε μέρος του δικτύου σαν να ήταν μέρος του υπολογιστή τους. Το δίκτυο μπορεί απλώς να εμφανίζεται στον χρήστη σαν επιπλέον μονάδες δίσκων, εκτυπωτές και άλλες συσκευές που υπάρχουν στον υπολογιστή του. 13\n22 ΔΙΚΤΥΑ ΕΥΡΕΙΑΣ ΠΕΡΙΟΧΗΣ Ένα δίκτυο ευρείας περιοχής είναι ένα δίκτυο που χρησιμοποιείται για την σύνδεση πολλών υπολογιστών και τερματικών, που βρίσκονται σε μεγάλες αποστάσεις. Ένα WAN δουλεύει με παρόμοιο τρόπο με ένα LAN. Οι μεγαλύτερες διαφορές τους είναι οι εξής: o Η γεωγραφική περιοχή που καλύπτεται από ένα WAN είναι μεγαλύτερη και μπορεί να περιλαμβάνει πολλές τοποθεσίες σε διαφορετικά μέρη μιας χώρας και ακόμα σε διαφορετικές χώρες. Ένα LAN βρίσκεται σε μία τοποθεσία. o Τα WAN συνήθως είναι πολύ μεγαλύτερα, με περισσότερους συνδεδεμένους υπολογιστές και εξυπηρετητές. o Τα WAN συνήθως χρησιμοποιούν μεγάλους διακομιστές, όπως mainframe ή mini computer, ενώ τα LAN τείνουν να χρησιμοποιούν ισχυρούς προσωπικούς υπολογιστές. o Τα WAN χρησιμοποιούν συνδέσεις τηλεπικοινωνίας ή ακόμα και ραδιοφωνικές ή δορυφορικές επικοινωνίες για να στέλνουν και να λαμβάνουν δεδομένα. Ένα LAN από την άλλη, χρησιμοποιεί άμεσες συνδέσεις με καλώδια. Τα WAN είναι συνήθως ομάδες από ξεχωριστά LAN κατανεμημένα σε πολλές τοποθεσίες συνδεδεμένα με ραδιοφωνικές, δορυφορικές ή τηλεπικοινωνιακές συνδέσεις. Ένα τυπικό παράδειγμα WAN είναι τα δίκτυα αυτόματων ταμειολογιστικών μηχανών των τραπεζών, ενώ ακόμα και το internet θα εντασσόταν σ αυτή την κατηγορία. MODEM Ένα ψηφιακό σύστημα χρησιμοποιεί τα ψηφία 1 και 0 για να μεταδίδει ή να αναπαραστά δεδομένα. Ένα αναλογικό σύστημα δεν χρησιμοποιεί μόνο αυτά τα ψηφία αλλά όλη την γκάμα των αριθμών, ακόμα και τα κλάσματα. Για να συνδεθούν οι υπολογιστές με το Διαδίκτυο χρησιμοποιούν συνήθως τηλεφωνικό δίκτυο. Επειδή όμως το τηλεφωνικό δίκτυο σχεδιάστηκε αρχικά για να μεταφέρει αναλογικά και όχι ψηφιακά σήματα, μια συσκευή στον υπολογιστή, το modem αναλαμβάνει την μετατροπή και την μεταφορά των σημάτων αυτών. Το modem ουσιαστικά συνδέει τον αναλογικό κόσμο του τηλεφώνου με τον ψηφιακό κόσμο των υπολογιστών. Το όνομα της συσκευής προέρχεται από 2 λέξεις: Modulation- Demodulation και σημαίνει διαμόρφωση- αποδιαμόρφωση, δηλαδή 14\n23 μετατροπή του σήματος από αναλογικό σε ψηφιακό και το αντίθετο. Το modem που αποστέλλει τις πληροφορίες διαμορφώνει τα ψηφιακά σήματα του υπολογιστή σε ένα αναλογικό σήμα κατάλληλο για μεταφορά μέσω τηλεφώνου ενώ το modem που λαμβάνει τις πληροφορίες αποδιαμορφώνει το αναλογικό σήμα σε ψηφιακά δεδομένα. Υπάρχουν 2 τύποι modem: εσωτερικό και εξωτερικό. Ένα εσωτερικό modem δίνεται σε κάρτα που μπορεί να συνδεθεί μέσα σε μια κενή θέση στον υπολογιστή. Κατόπιν συνδέεται η τηλεφωνική γραμμή απευθείας στο modem. Ένα εξωτερικό modem βρίσκεται έξω από τον υπολογιστή. Περιέχει τρία καλώδια, όπου ένα καλώδιο συνδέεται στην παροχή ρεύματος, ένα σειριακό καλώδιο συνδέει το modem με την σειριακή πύλη στο πίσω μέρος του υπολογιστή και ένα τρίτο συνδέει το modem με μια πρίζα τηλεφώνου. Η ταχύτητα μετάδοσης / παραλαβής των δεδομένων μέσω ενός modem μετριέται μέσω του baud rate. Τα περισσότερα modem έχουν μέγιστο baud rate 56 kilobits per second. ΥΠΗΡΕΣΙΕΣ ΤΟΥ INTERNET Εκατομμύρια άτομα έχουν πρόσβαση στο Internet κάθε μέρα. Οι ρίζες του Internet βρίσκονται στα πανεπιστήμια και σε πολλή έρευνα, που ακόμα συνεχίζεται. Από τότε που το Internet ανοίχτηκε στο εμπόριο στις αρχές της δεκαετίας του 1990, έχουν εμφανιστεί πολλές νέες λειτουργίες. Επίσης, με την ανάπτυξη του World Wide Web, οι επιχειρήσεις έχουν την δυνατότητα να χρησιμοποιούν Internet για επικοινωνίες, προώθηση, διαφήμιση και πωλήσεις. Μερικές διαθέσιμες υπηρεσίες του Internet είναι οι εξής: o Το World Wide Web είναι η γρηγορότερα αναπτυσσόμενη υπηρεσία του Internet. Περιγράφει το μεγάλο σύνολο από αρχεία υπερκειμένου που είναι διαθέσιμα στο Internet και περιέχει ένα γρήγορο και εύκολο τρόπο να ανακαλούνται αυτά τα αρχεία ώστε να μπορούν να εμφανιστούν χρησιμοποιώντας έναν αναγνώστη ιστοσελίδων. Η δημοτικότητα του οφείλεται στη δυνατότητα να χειρίζεται αρχεία που περιέχουν πολλά διαφορετικά στοιχεία. o Οι μηχανές αναζήτησης βρίσκουν πληροφορίες στο Internet. Δίνοντας λέξεις και φράσεις που σχετίζονται με τις πληροφορίες που θέλει κάποιος να βρει και η μηχανή αναζήτησης θα βρει το κοντινότερο ταίριασμα στη βάση δεδομένων της. Εμφανίζεται μετά μια λίστα από δικτυακούς τόπους. 15\n24 o Το ηλεκτρονικό ταχυδρομείο είναι ένα ηλεκτρονικό σύστημα αλληλογραφίας μέσα από το οποίο μπορούν να σταλούν όλα τα είδη των δεδομένων σε άλλους χρήστες του Internet. Αυτά τα δεδομένα περιλαμβάνουν έγγραφα, εικόνες, ήχους, λογιστικά φύλλα και προγράμματα. o Οι αίθουσες συνομιλίας επιτρέπουν σε κάποιον να παίρνει μέρος σε πραγματικές συζητήσεις, για οποιοδήποτε θέμα. Μπορεί κάποιος να πάρει μέρος σε μια συζήτηση πληκτρολογώντας μηνύματα που μπορούν να διαβαστούν από άλλους στην ομάδα και να απαντήσουν αμέσως. Μπορεί επίσης, να δεί όλες τις άλλες συζητήσεις της ομάδας. o Οι FTP τοποθεσίες περιέχουν εκατομμύρια αρχεία, πολλά από τα οποία μπορεί να μεταφερθούν για προσωπική χρήση. o Οι ομάδες συζήτησης είναι καθολικοί πίνακες στους οποίους μπορούν όλοι να δημοσιεύσουν μηνύματα για ένα συγκεκριμένο θέμα. ΕΝΔΟΔΙΚΤΥΟ (INTRANET) Το ενδοδίκτυο είναι ένας γενικός όρος που περιγράφει την συλλογή ενός ιδιωτικού δικτύου υπολογιστών μέσα σε έναν οργανισμό ή εταιρεία. Το Intranet επίσης ορίζεται ως η χρήση τεχνολογιών Internet μέσα σε μια εταιρεία για καλύτερα λειτουργικά αποτελέσματα σε σχέση με τις συμβατικές μεθόδους πρόσβασης και μεταφοράς πληροφοριών. Ένα ενδοδίκτυο χρησιμοποιεί το ίδιο πρωτόκολλο επικοινωνίας με το Internet αλλά περιορίζει την πρόσβαση σ ένα συγκεκριμένο αριθμό ατόμων. Τα ενδοδίκτυα συνήθως χρησιμοποιούν καθορισμένες τεχνολογίες δικτύων και διακομιστές διαδικτύου. Αρκετές φορές τα εταιρικά ενδοδίκτυα προσφέρουν πρόσβαση στο διαδίκτυο αλλά είναι προστατευμένα με firewall έτσι ώστε οι υπολογιστές του ενδοδικτύου να μην είναι προσβάσιμοι απευθείας από το δημόσιο διαδίκτυο. Τα ενδοδίκτυα συνήθως χρησιμοποιούνται για το εσωτερικό διαμοιρασμό πληροφοριών. Πολλά εκπαιδευτικά ιδρύματα και μη- κερδοσκοπικοί οργανισμοί χρησιμοποιούν ενδοδίκτυα, αλλά ακόμα και σήμερα τα ενδοδίκτυα θεωρούνται πρωταρχικά ως ένα εταιρικό παραγωγικό εργαλείο αφού επιτρέπουν τη διαχείριση της εταιρικής ηλεκτρονικής αλληλογραφίας, την χρήση ομαδικών εφαρμογών καθώς και την χρήση εσωτερικών ιστοσελίδων για την παροχή πληροφοριών για εσωτερική χρήση. Η αξία ενός τέτοιου δικτύου είναι αποδεδειγμένη σε μεγάλους οργανισμούς αλλά η χρήση και η διαχείριση τους έχει αποδειχθεί αρκετά χρονοβόρα και πολυέξοδη. 16\n25 Τα ενδοδίκτυα επιτρέπουν στις εταιρείες και τους οργανισμούς να διατηρούν μια επίσημη εκδοχή όλων των πληροφοριών, που σχετίζονται με την εταιρεία, άμεσα διαθέσιμη στο προσωπικό χωρίς να χρειάζεται να διατηρούνται χειρόγραφα έγγραφα. Επίσης, δίνει τη δυνατότητα επεξεργασίας/ αλλαγής δεδομένων, όπως μια λίστα τηλεφωνικών πελατών, σ ένα κεντρικό σημείο απ όπου και οι υπόλοιποι υπάλληλοι της εταιρείας μπορούν να λάβουν άμεσα την ενημερωμένη λίστα. Θεωρητικά η χρήση ενδοδικτύου μειώνει τη χρήση χαρτιού και άλλης γραφικής ύλης αφού οι πληροφορίες είναι άμεσα διαθέσιμες σ όλο το προσωπικό σ ένα κεντρικό σημείο. Μια συνηθισμένη προέκταση του ενδοδικτύου είναι το ενδοδίκτυο εξωτερικής πρόσβασης που παρέχει μια οπή στο firewall ως δυνατότητα ελεγχόμενης εξωτερικής πρόσβασης στο ενδοδίκτυο. ΕΝΔΟΔΙΚΤΥΟ ΕΞΩΤΕΡΙΚΗΣ ΠΡΟΣΒΑΣΗΣ (ΕΧΤRΑΝΕΤ) Είναι ένα δίκτυο υπολογιστών που επιτρέπει ελεγχόμενη εξωτερική πρόσβαση στο ενδοδίκτυο για συγκεκριμένες λειτουργίες όπως για παράδειγμα τον έλεγχο του ηλεκτρονικού ταχυδρομείου. Ένα extranet χρησιμοποιεί το πρωτόκολλο του Internet και το δημόσιο σύστημα τηλεπικοινωνιών για να διαμοιράζει με ασφάλεια μέρος των εταιρικών πληροφοριών ή κάποιων λειτουργιών σε προμηθευτές, πελάτες ή συνεργάτες της εταιρείας. Το extranet μπορεί να θεωρηθεί και ως μια προέκταση ή τμήμα του intranet που είναι διαθέσιμο εκτός εταιρείας. Η χρήση του extranet απαιτεί ασφάλεια όπως διαχείριση διακομιστή firewall, την έκδοση και χρήση ψηφιακού πιστοποιητικού ή παρόμοιου μέσου πιστοποίησης χρήστη, κρυπτογράφηση των μηνυμάτων καθώς και την χρήση εικονικών ιδιωτικών δικτύων. Εφόσον τα περισσότερα extranet χρησιμοποιούν το διαδίκτυο ως σημείο εισόδου εξωτερικής πρόσβασης, χρησιμοποιούν μια διαμόρφωση firewall για να περιορίζουν την πρόσβαση καθώς και ένα ασφαλές πρωτόκολλο για την επικύρωση των χρηστών. Δεν θα πρέπει να συγχέεται το ενδοδίκτυο με το ενδοδίκτυο εξωτερικής πρόσβασης, αφού το πρώτο είναι το ιδιωτικό εταιρικό δίκτυο που προστατεύεται από την εξωτερική πρόσβαση με την τεχνολογία του firewall, ενώ το ενδοδίκτυο εξωτερικής πρόσβασης είναι το ιδιωτικό ενδοδίκτυο που προσφέρει εξωτερική πρόσβαση σε συγκεκριμένους χρήστες. Με τις εξελίξεις της τεχνολογίας είναι αρκετά εύκολο να τροποποιείται η πρόσβαση σε διαφορετικές πληροφορίες για διαφορετικούς χρήστες ανά επίπεδο χρήστη. 17\n26 ΕΙΚΟΝΙΚΑ ΙΔΙΩΤΙΚΑ ΔΙΚΤΥΑ (VPN) Ένα εικονικό ιδιωτικό δίκτυο ορίζεται ως το ιδιωτικό δίκτυο πληροφοριών που χρησιμοποιεί τη δομή ενός δημόσιου τηλεπικοινωνιακού δικτύου και διατηρεί με ασφάλεια και μυστικότητα τη χρήση αυτών των δεδομένων μέσω ενός ειδικού πρωτοκόλλου και ασφάλειας. Η χρήση του VPN απαιτεί την κρυπτογράφηση δεδομένων πριν την αποστολή τους μέσω του δημόσιου τηλεπικοινωνιακού δικτύου και την αποκρυπτογράφηση των δεδομένων κατά την παραλαβή τους. Ένα τέτοιο δίκτυο καταφέρνει τον ασφαλή διαμοιρασμό δεδομένων. Σήμερα, οι περισσότεροι οργανισμοί και εταιρείες χρησιμοποιούν VPN και για τα ενδοδίκτυα και για τα ενδοδίκτυα εξωτερικής πρόσβασης τους.(γλαμπεδάκη Μ, Δημοπούλου Κ, Σταματάκου Δ, 2003) ΚΕΦΑΛΑΙΟ 2 ΚΥΡΙΟΤΕΡΑ ΠΡΟΓΡΑΜΜΑΤΑ Η/Υ 2.1 ΕΠΕΞΕΡΓΑΣΙΑ ΚΕΙΜΕΝΟΥ(WORD) Σχεδόν όλοι όσοι χρησιμοποιούν έναν υπολογιστή χρησιμοποιούν και έναν επεξεργαστή κειμένου. Οι επεξεργαστές κειμένου αρχικά προσέφεραν κάτι περισσότερο από τις ηλεκτρονικές γραφομηχανές, αλλά τώρα έχουν γίνει πολύ πιο προχωρημένα και πολύ πιο δυνατά εργαλεία. Μπορούν να χρησιμοποιηθούν για να δημιουργήσουν έγγραφα όπως γράμματα και αναφορές και προσφέρουν μεγάλο εύρος επιλογών μορφοποίησης. Μπορούν επίσης να συμπεριλάβουν και άλλα αντικείμενα, όπως εικόνες, πίνακες και γραφήματα σε έγγραφα. Οι μοντέρνοι επεξεργαστές κειμένου, όπως το Microsoft Word 2002, το Lotus WordPro Millenium ή το Corel WordPerfect 2000, επιτρέπουν επίσης στους χρήστες να δημιουργούν έγγραφα για να τα δημοσιεύσουν στο Internet- σε μορφή HTML. Το Word είναι ένας από τους λίγους επεξεργαστές κειμένου που έχει την δύναμη των πιο ικανών επεξεργαστών κειμένου και περιλαμβάνει τις δυνατότητες των επιτραπέζιων εκδόσεων, οι οποίες είναι απαραίτητες για την δημιουργία επαγγελματικών εγγράφων. 18\n27 WORD 2002 Ένας βασικός στόχος σχεδίασης του Microsoft word έκδοση 2002 ήταν να παράσχει στους χρήστες του τη δυνατότητα να ανακαλύψουν και να χρησιμοποιήσουν περισσότερες από τις νέες και υπάρχουσες λειτουργίες της εφαρμογής. Αυτός ο στόχος επιτυγχάνεται με τη βοήθεια νέων εργαλείων, όπως τα παράθυρα εργασιών και οι έξυπνες ετικέτες, τα οποία είναι κοινά σε όλη την οικογένεια προγραμμάτων του Microsoft office XP, καθώς και μέσω βελτιωμένης τεχνολογίας για εργασία με μορφοποίηση, στυλ, κουκίδες, πίνακες περιεχομένων και άλλα.(παρούσης Μανώλης 2000) ΔΥΝΑΤΟΤΗΤΕΣ ΤΟΥ WORD 2002 Παράθυρα εργασίας: Προσπέλαση σημαντικών εργασιών από μία θέση με τα παράθυρα εργασίας, Εκτέλεση αναζητήσεων, άνοιγμα εγγράφων, πρόχειρο, μορφοποίηση εγγράφων και παρουσιάσεων, κατέβασμα προτύπων από το Web(Internet) και άλλα. Δημιουργία αρχείου από τα παράθυρα εργασίας: Μπορείς να ανοίξεις ένα νέο έγγραφο μέσα από ένα άλλο έγγραφο, να δημιουργήσεις έγγραφα από πρότυπα που βρίσκονται αποθηκευμένα στο web(internet)και να δεις μια λίστα από πρόσφατα χρησιμοποιημένα πρότυπα και έγγραφα. Παράθυρο εργασίας αναζήτησης: Το παράθυρο εργασίας διευκολύνει την ανεύρεση κειμένου μέσα σε ένα έγγραφο και τον εντοπισμό αρχείων ή φακέλων μέσα από το έγγραφο στο οποίο εργάζεστε. Μπορείς ακόμα να δημιουργήσεις ευρετήρια για αρχεία στον Η/Υ για ταχύτερες αναζητήσεις. Έξυπνες ετικέτες επιλογών αυτόματης διόρθωσης: Έλεγχος των αυτόματων λειτουργιών των εφαρμογών του Office. Μπορείς να αναιρέσεις ή να απενεργοποιήσεις αυτόματες διορθώσεις και να έχεις πρόσβαση στο πλαίσιο διαλόγου επιλογές χωρίς να πάς στο μενού εργαλεία. Έξυπνες ετικέτες επιλογών επικόλλησης: Αλλαγή της μορφής των αντιγραμμένων δεδομένων πριν την επικόλληση σε νέο έγγραφο με τις έξυπνες ετικέτες επιλογών επικόλλησης. Μπορείς ακόμα να εφαρμόσεις συγκεκριμένα χαρακτηριστικά σε δεδομένα ανάλογα με το περιεχόμενο τους. Καμβάς σχεδίασης: Η αυτόματη δημιουργία του καμβά σχεδίασης επιτρέπει να δημιουργήσεις και να τακτοποιήσεις τα δικά σου γραφικά ευκολότερα και γρηγορότερα.ο καμβάς σχεδίασης επιτρέπει στους χρήστες να δημιουργήσουν μια περιοχή σχεδίασης ή 19\n28 καμβά, όπου όλα τα αντικείμενα έχουν μία απόλυτη θέση. Με αυτόν τον τρόπο εξαλείφονται τα προβλήματα τοποθέτησης. Διαγράμματα : Αυτή η λειτουργία σχεδίασης επιτρέπει να δημιουργείτε εύκολα και γρήγορα διάφορα είδη διαγραμμάτων. Θυρίδα ερώτησης: Στο Office XP μπορείς να λάβεις βοήθεια εισάγοντας ερωτήσεις στη γραμμή του μενού του Word χωρίς να χρειάζεται να ξεκινήσεις τον οδηγό απαντήσεων ή το βοηθό Office XP. Microsoft design gallery live: Δίνει την δυνατότητα στο χρήστη να έχει πρόσβαση σε χιλιάδες εικόνες, ήχους και κινούμενα σχέδια στo Web (Internet) μέσω της συλλογής του Office. Η μηνιαία ενημέρωση σημαίνει συνεχής πρόσβαση σε νέο υλικό. Πολλαπλές επιλογές: Οι χρήστες μπορούν εύκολα να επιλέξουν πολλές περιοχές ενός εγγράφου ταυτόχρονα, εξοικονομώντας έτσι χρόνο κατά τη μορφοποίηση του εγγράφου τους. Επιπλέον με την δυνατότητα εύρεσης, οι χρήστες μπορούν να επιλέξουν ταυτόχρονα κείμενο με όμοια μορφοποίηση και να το μορφοποιήσουν ξανά. Ανάκτηση εγγράφου: Το Word παρέχει στους χρήστες τη δυνατότητα αποθήκευσης των αρχείων στα οποία εργάζονται τη στιγμή που εξαφανίζεται ένα σφάλμα σε μία εφαρμογή. Ως αποτέλεσμα, οι χρήστες να αφιερώνουν λιγότερο χρόνο στην αναδημιουργία των εγγράφων τους. Αποκατάσταση εφαρμογής και ανάκτηση εγγράφου: Αυτή η δυνατότητα παρέχει μια ασφαλέστερη μέθοδο για τον τερματισμό της λειτουργίας του Word, όταν αυτό δεν ανταποκρίνεται. Οι χρήστες μπορούν να επιλέξουν τον τερματισμό της λειτουργίας κατά την προετοιμασία της ανάκτησης του εγγράφου. Μπορούν επίσης να αναφέρουν το πρόβλημα στη Microsoft ή στο τμήμα Τεχνολογιών Πληροφορικής της εταιρίας τους. Επιδιόρθωση και εξαγωγή: Στην περίπτωση σφάλματος ή αποτυχίας λήψης ενός αρχείου, το word μπορεί να καλέσει αυτόματα τη λειτουργία επιδιόρθωσης και ανάκτησης του κατεστραμμένου εγγράφου. Οι χρήστες μπορούν να καλέσουν αυτήν τη λειτουργία επιλέγοντας την εντολή Άνοιγμα και επιδιόρθωση στο παράθυρο διαλόγου Άνοιγμα που εμφανίζεται από το μενού Αρχείο. Προσωπικά αρχεία προέλευσης δεδομένων: Δίνει την δυνατότητα γρήγορης σύνδεσης με βάσεις δεδομένων και άλλες πηγές δεδομένων από το νέο φάκελο μέσα από 20\n29 «Τα Έγγραφα μου»,ο οποίος παρακολουθεί συνέχεια τις πληροφορίες τις οποίες έχουμε πρόσφατα προσπελάσει. Ψηφιακές υπογραφές: Μας δίνει την δυνατότητα να υπογράψουμε ψηφιακά ολόκληρα έγγραφα στο Office XP. Με τις ψηφιακές υπογραφές, ξέρουμε εάν το έγγραφο προέρχεται από έμπιστη πηγή ή αν έχει τροποποιηθεί. Ξεχωριστή καρτέλα ασφάλειας:το Office XP παρέχει εύκολη πρόσβαση στα χαρακτηριστικά ασφαλείας τοποθετώντας τις επιλογές για κάθε εφαρμογή κάτω από μία καρτέλα. Ομιλία:Το Word έχει αυξήσει την παραγωγικότητα των χρηστών συμπληρώνοντας με προφορικές εντολές τη συμβατική εκτέλεση ενεργειών με το ποντίκι και το πληκτρολόγιο. Οι χρήστες μπορούν να υπαγορεύουν κείμενο, να πραγματοποιούν άμεσες αλλαγές μορφοποίησης και να μετακινούνται σε μενού χρησιμοποιώντας την ομιλία και προφορικές εντολές. Μετάφραση: Το Word δίνει την δυνατότητα στους χρήστες του να μεταφράζουν λέξεις στα έγγραφα τους (οι διαθέσιμες γλώσσες προσδιορίζονται από λεξικά των γλωσσών που είναι εγκατεστημένα) ή να αποκτήσουν πρόσβαση σε κάποια υπηρεσία μετάφρασης στο Web(Internet).Αυτή η υπηρεσία παρέχει μετάφραση ολόκληρων εγγράφων καθώς και επιπλέον γλώσσες. Υδατογράφημα: Οι χρήστες μπορούν εύκολα να επιλέξουν μια εικόνα, ένα λογότυπο ή προσαρμοσμένο κείμενο και να το εφαρμόσουν ως φόντο στο έγγραφο τους στο Word (έντυπο υδατογράφημα). Στυλ λίστας: Οι χρήστες μπορούν να καθορίσουν ένα στυλ για μία λίστα με κουκκίδες ή με αρίθμηση. Με αυτόν τον τρόπο, είναι εύκολο να δημιουργήσουν μια λίστα ακριβώς ίδια με κάποια άλλη, με την αναπαραγωγή των ίδιων εσοχών και της ίδιας μορφοποίησης. Στυλ πίνακα:οι χρήστες μπορούν να καθορίσουν ένα στυλ για έναν πίνακα. Με αυτόν τον τρόπο είναι εύκολο να δημιουργήσουν έναν πίνακα ακριβώς το ίδιο με έναν άλλο, εφαρμόζοντας το στυλ στον πίνακα από το τμήμα παραθύρου «Στυλ και μορφοποίηση». Ερωτήματα στο Web(Internet): Οι χρήστες έχουν την δυνατότητα να προσπελάσουν και να αναλύσουν δεδομένα από το Web(Internet) απλά αντιγράφοντας 21\n30 και επικολλώντας σελίδες Web(Internet) μέσα στο Excel.Οι έξυπνες ετικέτες παρέχουν αυτόματα την επιλογή δημιουργίας ανανεώσιμων ερωτημάτων στο Web(Internet). Συλλογή προτύπων Office: Με το παράθυρο εργασίας (Νέο έγγραφο)παρέχεται στους χρήστες η άμεση πρόσβαση σε εκατοντάδες επαγγελματικά σχεδιασμένα πρότυπα,διαθέσιμα στη συλλογή προτύπων Office στο Web(Internet). Πρόχειρο του Office(Παράθυρο Εργασίας): Το πρόχειρο κρατά 24κομμάτια πληροφορίας, διπλάσια από το Office2000.Οι μικρογραφίες στην προβολή παραθύρου εργασίας διευκολύνουν του χρήστες στη διάκριση μεταξύ των στοιχείων. Βοηθός Office: Στο Office XP, ο βοηθός είναι κρυμμένος ως προεπιλογή και εμφανίζεται μόνο όταν ενεργοποιηθεί η βοήθεια από των χρήστη. Κουκκίδες με εικόνες: Οι κουκκίδες με εικόνες έχουν ακριβώς την ίδια συμπεριφορά με τις άλλες κουκκίδες στο Word. Μπορούν να χρησιμοποιηθούν διάφορες κουκκίδες με εικόνες για διάφορα επίπεδα, με αποτέλεσμα να αυξάνεται η χρήση τους στη μετάδοση πληροφοριών και το Word να αποτελεί την καλύτερη επιλογή για ποιοτική επεξεργασία Web(Internet). Πίνακας περιεχομένων: Το Word εντοπίζει αυτόματα τις επικεφαλίδες ενός εγγράφου και μπορεί να δημιουργήσει και να ενημερώσει αυτόματα έναν πίνακα περιεχομένων, χωρίς να είναι απαραίτητη η εφαρμογή στυλ από τους χρήστες. Εκτύπωση από Browser: Τα αρχεία HTML εκτυπώνονται κατευθείαν από τη εφαρμογή Office στην οποία δημιουργήθηκαν, παρέχοντας ένα σημαντικά καλύτερο αποτέλεσμα εκτύπωσης. H Microsoft αντικατέστησε το Word 2002 με νέα έκδοση αυτή του Word 2003 η οποία προσφέρει στους χρήστες της, πολύ περισσότερες καινοτομίες τις οποίες μπορούν να χρησιμοποιήσουν για να δημιουργήσουν εντυπωσιακά έγγραφα.(παρούσης Μανώλης 2000) ΔΥΝΑΤΟΤΗΤΕΣ WORD 2003 Καλύτερη συνεργασία: Δίνει την δυνατότητα αποθήκευσης εγγράφων του Word σε κοινόχρηστους χώρους εργασίας όπου άλλα μέλη μπορούν να λάβουν την πιο πρόσφατη έκδοση, να κάνουν μεταβίβαση και ανάληψη των εγγράφων ή ακόμα και να αποθηκεύσουν λίστες εργασιών, σχετικά έγγραφα, συνδέσεις και λίστες μελών. Έλεγχος διανομής ευαίσθητων εγγράφων: Δίνει την δυνατότητα προστασίας των περιουσιακών στοιχείων του χρήστη εμποδίζοντας τους παραλήπτες να προωθήσουν, να 22\nΚΥΡΙΑ ΜΕΡΗ ΕΝΟΣ ΕΣΩΤΕΡΙΚA ΜΕΡΗ. Κεντρική µονάδα επεξεργασίας (CPU - Central Processing Unit)\nΚΥΡΙΑ ΜΕΡΗ ΕΝΟΣ ΠΡΟΣΩΠΙΚΟΥ ΥΠΟΛΟΓΙΣΤΗ Οι υπολογιστές αποτελούνται από πολλά εξαρτήµατα. Τα περισσότερα από αυτά είναι εσωτερικά, που βρίσκονται µέσα στο κουτί του υπολογιστή. Ωστόσο, µερικά εξαρτήµατα\nΕΝΟΤΗΤΑ 0: «ΒΑΣΙΚΕΣ ΕΝΝΟΙΕΣ ΠΛΗΡΟΦΟΡΙΚΗΣ»\nΠρόγραμμα Πιστοποίησης Γνώσεων και Δεξιοτήτων H/Y ΕΝΟΤΗΤΑ 0: «ΒΑΣΙΚΕΣ ΕΝΝΟΙΕΣ ΠΛΗΡΟΦΟΡΙΚΗΣ» Μάθημα 0.1: Εισαγωγικές Έννοιες της Πληροφορικής Το Υλικό (Hardware) Συσκευές υπολογιστών μέρος Αντώνης Χατζηνούσκας\nΤι είναι το HARDWARE στην σημερινή εποχή; Σελίδα 3 Το καθένα από αυτά σε τι χρησιμεύει; Σελίδα 4\nH A R D W A R E Τι είναι το HARDWARE στην σημερινή εποχή; Σελίδα 3 Το καθένα από αυτά σε τι χρησιμεύει; Σελίδα 4 Επεξεργαστής Σελίδα 4 Κύρια μνήμη Σελίδα 5 Κάρτα γραφικών Σελίδα 5 Οθόνη Σελίδα 6 Οδηγός\nΕΠΙΜΟΡΦΩΣΗ ΕΚΠΑΙΔΕΥΤΙΚΩΝ ΜΕΣΗΣ ΕΚΠΑΙΔΕΥΣΗΣ ΓΙΑ ΤΑ ΝΕΑ ΑΝΑΛΥΤΙΚΑ ΠΡΟΓΡΑΜΜΑΤΑ ΝΕΟ ΑΝΑΛΥΤΙΚΟ ΠΡΟΓΡΑΜΜΑ Β ΓΥΜΝΑΣΙΟΥ ΟΜΑΔΑ ΕΡΓΑΣΙΑΣ Ανδρέας Σ. Ανδρέου (Αναπλ. Καθηγητής ΤΕΠΑΚ - Συντονιστής) Μάριος Μιλτιάδου,\nΣΗΜΕΙΩΣΕΙΣ ΓΡΑΦΙΣΤΙΚΗ ΜΕ Η/Υ 1. Του Αποστόλου Παπαποστόλου Επίκουρου Καθηγητή του ΤΕΙ Αθήνας\nΣΗΜΕΙΩΣΕΙΣ ΓΡΑΦΙΣΤΙΚΗ ΜΕ Η/Υ 1 Του Αποστόλου Παπαποστόλου Επίκουρου Καθηγητή του ΤΕΙ Αθήνας ΕΙΣΑΓΩΓΗ Οι γραφικές παραστάσεις µε υπολογιστές έχουν προχωρήσει πολύ από τότε που οι ε- πιστήµονες που δούλευαν\nΤι είναι Κεντρική Μονάδα Επεξεργασίας(CPU: Central Processing Unit);\nΚΕΦΑΛΑΙΟ 3 Τι είναι η μονάδα συστήματος (System Unit); Είναι το κουτί που φιλοξενεί και τροφοδοτεί µε ρεύµα τα διάφορα εξαρτήματα που απαρτίζουν τον υπολογιστή. Συναντάται σε δύο µορφές: πύργου (tower)\nΟ ΗΥ με μια γρήγορη ματιά\nΟ ΗΥ με μια γρήγορη ματιά Εξωτερικά ένας Η/Υ φαίνεται να αποτελείται από τρία βασικά μέρη. Την οθόνη, το πληκτρολόγιο και την κεντρική μονάδα, ένα κλειστό «κουτί», μέσα στο οποίο βρίσκονται όλα τα βασικά\nΣΧΕΔΙΟ ΠΑΡΟΥΣΙΑΣΗΣ ΜΙΚΡΟΔΙΔΑΣΚΑΛΙΑΣ 20\nΠΙΣΤΟΠΟΙΗΣΗ ΕΚΠΑΙΔΕΥΤΙΚΗΣ ΕΠΑΡΚΕΙΑΣ Εκπαιδευτών Ενηλίκων της Μη Τυπικής Εκπαίδευσης ΣΧΕΔΙΟ ΠΑΡΟΥΣΙΑΣΗΣ ΜΙΚΡΟΔΙΔΑΣΚΑΛΙΑΣ 20 Τίτλος Μικροδιδασκαλίας: «Εισαγωγή στο Υλικό (Hardware) του Η/Υ» Ονοματεπώνυμο:


TA BΡΑΒΕΙΑ 48ου ΦΕΣΤΙΒΑΛ\nΤΕΛΟΣ ΜΕ ΤΙΣ ΕΛΛΗΝΙΚΕΣ\nΠΑΡΕΑ ΜΕ ΤΟΝ ΓΚΟΡΙΤΣΑ\nΦΘΙΝΟΠΩΡΙΝΟΣ ΚΥΚΛΟΣ ΣΤΗ ΘΕΣΣΑΛΟΝΙΚΗ\nΜΙΑ ΜΕΛΙΣΣΑ ΓΙΑ ΤΟ ΦΕΣΤΙΒΑΛ\nΣΥΝΕΧΙΖΟΥΜΕ ΜΕ ΤΑΙΝΙΕΣ\nΞΕΚΙΝΗΣΕ ΜΕ ΤΥΜΠΑΝΟΚΡΟΥΣΙΕΣ!!!\nΑΦΙΕΡΩΜΑ ΣΤΟΥΣ ΕΛΛΗΝΕΣ\nΑΦΙΕΡΩΜΑ WILLIAM KLEIN\nΤΡΕΙΣ ΜΑΤΙΕΣ ΤΡΕΙΣ ΗΠΕΙΡΟΙ\nFOCUS: ΣΥΓΧΡΟΝΟΙ ΠΟΛΕΜΟΙ\nΓια τις ταινίες, τα διάφορα τμήματα, τις εκδηλώσεις και ρεπορτάζ για ότι συμβεί κατά τη διάρκεια του Φεστιβάλ θα στέλνουμε καθημερινά από τη Θεσσαλονίκη. Στο τέλος θα κάνουμε τη συνολική αποτίμησή μας.\nΤο 48ο Φεστιβάλ Κινηματογράφου Θεσσαλονίκης, για πρώτη φορά, μετά από εντατικές προεργασίες για τη διοργάνωσή του, η οποία θα γίνει από 16 - 25 Νοεμβρίου 2007, παρουσιάζει μια πρώτη εικόνα από τις ταινίες που έχουν επιλεχθεί να συμμετάσχουν στο Διεθνές Διαγωνιστικό του τμήμα, δίνοντας στο κοινό την ευκαιρία να ενημερωθεί εκ των προτέρων για το πρόγραμμά του.\nΜε καλλιτεχνική διευθύντρια τη Δέσποινα Μουζάκη, προσανατολισμένο στις πρώτες και δεύτερες ταινίες νέων δημιουργών από όλο τον κόσμο, το Διεθνές Διαγωνιστικό αναζητά εκείνους τους νέους κινηματογραφιστές που διαφαίνεται από το ξεκίνημά τους ότι θα αποτελέσουν στο μέλλον μέρος της κινηματογραφικής ιστορίας. Οι ταινίες τους, θα είναι και αυτές, στο μέλλον, σημεία αναφοράς της κινηματογραφικής τέχνης. Ταινίες ποικίλης θεματολογίας, οι οποίες όμως συνδέονται από μια κοινή δημιουργική ανάγκη να προκαλέσουν τη σκέψη και τον προβληματισμό, να σχολιάσουν την ανθρώπινη κατάσταση και να απελευθερώσουν τη φαντασία.\nΤρεις ταινίες θα συμπεριληφθούν στο Διεθνές Διαγωνιστικό πρόγραμμα, οι οποίες ξεχωρίζουν για την σκηνοθετική δεξιοτεχνία και τη δύναμη της κινηματογραφικής τους γλώσσας.\nΗ «Año uña» (Μεξικό), του σκηνοθέτη Jοnás Cuarón. Ο 26χρονος δημιουργός, γιος του πολυβραβευμένου και διεθνώς αναγνωρισμένου σκηνοθέτη Alfonso Cuarón («Θέλω και τη μαμά σου», «Τα παιδιά των ανθρώπων») και ανιψιός του βραβευμένου (στο Φεστιβάλ Βενετίας για το σενάριο του «Θέλω και τη μαμά σου») σεναριογράφου Carlos Cuarón, ο οποίος είχε πραγματοποιήσει και masterclass σεναρίου μαζί με τον Γκιγιέρμο Αριάγα στο 46ο Φεστιβάλ Κινηματογράφου Θεσσαλονίκης, συνδυάζει τη φωτογραφία με την κινούμενη εικόνα, σε ένα ευρηματικό κινηματογραφικό ντεμπούτο. Το «Año uña» είναι μια τρυφερή ταινία για τον έρωτα στην ηλικία της αθωότητας, με επιρροές από το «La jetée», του Κρις Μαρκέρ. Σε συνέχεια του αφιερώματος στο μεξικανικό κινηματογράφο, που είχε πραγματοποιηθεί πριν δυο χρόνια, στο πλαίσιο του 46ου ΦΚΘ, το Φεστιβάλ συνεχίζει να παρακολουθεί την πορεία του μεξικανικού κινηματογράφου. Ο Jοnás Cuarón, με το «Año uña», στέκεται άξιος εκπρόσωπος της νέας γενιάς Μεξικανών δημιουργών, οι οποίοι έχουν αναλάβει την καλλιτεχνική ανανέωση του εθνικού τους κινηματογράφου και την προώθησή του στο παγκόσμιο κινηματογραφικό στερέωμα.\n«La influencia» (Ισπανία, Μεξικό), του πρωτοεμφανιζόμενου Ισπανού Pedro Aguilera. Είναι ένα οικογενειακό ψυχόδραμα, με πρωταγωνιστές μια ανύπαντρη φτωχή μητέρα και τα δυο παιδιά της. Καταφέρνει χωρίς διδακτικό τόνο να καταδείξει τα κακώς κείμενα μιας κοινωνίας ανισοτήτων. Την παραγωγή της ταινίας έχει αναλάβει ο Jaime Romandía, της εταιρείας Mantarraya, υπεύθυνης για ταινίες που σηματοδότησαν την αναγέννηση του μεξικανικού κινηματογράφου, όπως τα «Japón», «Battle in heaven» και το πρόσφατο «Silent light», του Carlos Reygadas, ο οποίος συμμετέχει κι αυτός στην παραγωγή, όπως και το «Sangre», του Amat Escalante. Ο Pedro Aguilera ανήκει στη νέα δυναμική γενιά Ισπανών σκηνοθετών, όπως και οι ανερχόμενοι Juan Antonio Bayona («El orfanato») και Jaime Rosales («La soledad»).\nΑΛΛΕΣ ΔΥΟ ΤΑΙΝΙΕΣ\n«PVC-1» (Κολομβία, Ελλάδα, ΗΠΑ), του Έλληνα Σπύρου Σταθουλόπουλου. Ο 29χρονος σκηνοθέτης, ο οποίος γεννήθηκε στη Θεσσαλονίκη και ζει στις ΗΠΑ και την Κολομβία, αφηγείται σε ένα εντυπωσιακό μονοπλάνο 81΄ μια συγκλονιστική ιστορία, βασισμένη σε πραγματικά γεγονότα. Ήρωες της ταινίας, η οποία γυρίστηκε στην Κολομβία, είναι τα μέλη μιας οικογένειας που δέχθηκαν επίθεση από ομάδα τρομοκρατών, οι οποίοι στην προσπάθειά τους να αποσπάσουν ένα μεγάλο χρηματικό ποσό, τοποθέτησαν εκρηκτική ύλη PVC γύρω από τον λαιμό της μητέρας. Το Φεστιβάλ Κινηματογράφου Θεσσαλονίκης, πιστό στην ανάδειξη κινηματογραφικών ταλέντων από «κρυφές» γωνιές του πλανήτη, συμπεριλαμβάνει για πρώτη φορά ταινία από την Κολομβία στο Διεθνές Διαγωνιστικό τμήμα του.\nΜια ακόμα ταινία θα παρουσιαστεί στο τμήμα των Ειδικών Προβολών, η οποία σηματοδοτεί και την επιστροφή στα κινηματογραφικά δρώμενα ενός από τους σπουδαιότερους Ευρωπαίους δημιουργούς, του Jirí Menzel.\nΠρόκειται για την ταινία «I served the King of England» (Τσεχία, Σλοβακία), του Τσέχου Jirí Menzel. Ο βραβευμένος δημιουργός με Όσκαρ Ξενόγλωσσης Ταινίας για την ταινία του «Ο άνθρωπος που έβλεπε τα τρένα να περνούν», εξυμνεί τον έρωτα, σε μια ανθρώπινη ιστορία που αναδεικνύει ταυτόχρονα το πολιτικό και ιστορικό πλαίσιο στο οποίο εξελίσσεται. Η ταινία βασίζεται στο ομότιτλο μυθιστόρημα του Μποχουμίλ Χράμπαλ, το οποίο διαδραματίζεται στην Τσεχοσλοβακία του Β’ Παγκοσμίου Πολέμου. Πρόκειται για την πρώτη ταινία μεγάλου μήκους του κορυφαίου Τσέχου σκηνοθέτη μετά από 13 χρόνια. Ο Jirí Menzel ήταν μια από τις ηγετικές προσωπικότητες του Νέου Κύματος του Τσέχικου Κινηματογράφου στη δεκαετία του 1960, μαζί με σκηνοθέτες όπως ο Miloš Forman και η Vera Chytilová.


Απάντηση στον κύριο Κατανά - Η Καθημερινή Ενημέρωση για την Κατερίνη και την Πιερία\nΑρχική » Κατερίνη » Απάντηση στον κύριο Κατανά\nΑπάντηση στον κύριο Κατανά\nΣυγκινήθηκα από την απάντηση του κυρίου Κατανά, που..\nΣυγκινήθηκα από την απάντηση του κυρίου Κατανά, που βάζει ‘’πλάτη’’ στην κυβέρνηση σε αυτήν τη δύσκολη συγκυρία, την ώρα που κάποιοι άλλοι, όπως λέει, κοιτάνε να σώσουν το τομάρι τους.\nΔεν περίμενα βέβαια άλλη απάντηση από έναν έμμισθο υπάλληλο του Υπουργείου Μεταναστευτικής Πολιτικής, ως Διοικητής που είναι στη δομή της Άνω Μηλιάς. Θα περίμενα όμως διαφορετική απάντηση, με την άλλη του ιδιότητα, αυτήν του επίσης έμμισθου Προέδρου της Δημοτικά Πάρκινγκ Δήμου Κατερίνης που οφείλει να λειτουργεί προς συμφέρον των Δημοτών και όχι της εκάστοτε κυβέρνησης.\nΑλήθεια όμως Κύριε Κατανά, αφού είναι όλα τόσο καλά οπως περιγράφετε, γιατί δεν γράψατε ούτε μια λέξη στην τελευταία εκτενή ενημέρωση που κάνατε με τις δράσεις του οργανισμού που διοικείτε, για το Πρόγραμμα ΕΣΤΙΑ ΙΙ της Θεσσαλονίκης που αναλάβατε;\nΔιάβασα προσεκτικά την απάντησή σας και φαντάζομαι ότι οι ‘’φιλοτομαριστές’’ που περιγράφετε είναι αυτοί που λαμβάνουν διπλούς μισθούς χιλιάδων Ευρώ, που προσλαμβάνουν συγκεκριμένους ανθρώπους με ‘’γνωστά’’ κριτήρια απορρίπτοντας κάποιους άλλους ενδεχομένως πιο ικανούς ή έχοντες μεγαλύτερη ανάγκη. Φαντάζομαι επίσης ότι περιγράφετε ως ‘’φιλοτομαριστές’’ αυτούς που προμηθεύονται περιστρεφόμενες πολυθρόνες αξίας 434€…όχι βέβαια από την τσέπη τους, αλλά από τα Δημόσια ταμεία, την ώρα που ο λαός μας πένεται.\nΣτο κείμενό «σας» αυτοαναιρείστε κύριε Κατανά. ΕΝΑΣ από τους 5 Δήμους που αναφέρετε ότι υλοποιούν το πρόγραμμα, είναι και αυτός της Θεσσαλονίκης. Εσείς το γράφετε. Αφού λοιπόν υλοποιεί το πρόγραμμα ο Δήμος Θεσσαλονίκης, για ποιο λόγο ΠΗΡΑΤΕ και εσείς πρόγραμμα στη Θεσσαλονίκη;\nΚύριε Κατανά, εάν ΟΠΟΙΟΣΔΗΠΟΤΕ Δήμος στην Ελλάδα, ζητήσει να αναλάβει την διαμονή προσφύγων θα του το αρνηθεί κανείς; Όχι φυσικά, απλώς δεν βρέθηκαν «διαθέσιμοι» πάνω από 17 όπως εσείς λέτε, Δήμοι από τους 332 σε όλη την επικράτεια. Άρα έκανα λάθος, δεν είναι 327, είναι 315 οι Δήμοι που θέλουν να πέσει η κυβέρνηση ή δεν βάζουν πλάτη όπως λέτε εσείς.\nΚύριε Κατανά, στη μεταξύ μας αντιπαράθεση που είχαμε προ μηνών για το Πρόγραμμα της Κατερίνης, δεν απάντησα στις τότε προσωπικές αναφορές στο πρόσωπό μου, σεβόμενος την παλιά μας φιλία. Άλλωστε ήξερα ότι υπογράψατε τότε ένα κείμενο που δεν ήταν δικό σας. Ξεχάσατε δε γρήγορα ή σας έκαναν να ξεχάσετε, την δημόσια τοποθέτησή μου στο Δημοτικό Συμβούλιο, ότι μπήκε το κατάλληλο πρόσωπο στην κατάλληλη θέση, όταν είχατε οριστεί Διοικητής. Στο εξής λοιπόν θα σας αντιμετωπίζω στο ύφος που με αντιμετωπίζετε από την στιγμή που υπογράφετε εσείς.\nΚύριε Κατανά, εσείς αποφασίσατε, όπως γράφετε και λέτε δημόσια να βάλετε πλάτη στην Κυβέρνηση. Καλό είναι να κατεβείτε για βουλευτής την επόμενη φορά, για να μπορείτε να το κάνετε και δικαιωματικά. Για την ώρα, όλοι εμείς, ψηφιστήκαμε για να εξυπηρετούμε τα συμφέροντα του Δήμου Κατερίνης και των δημοτών του.\nΟ Δημότης μας άκουσε και θα βγάλει τα συμπεράσματά του. Το κλείνω εδώ.\nΥ.Γ Όταν κάποια στιγμή θα καλείς τους ανωτέρους σου και αντί για «Έλα Νίκο μου..» θα ακούς «η κλήση σας προωθείται…» θα αντιληφθείς τη λάθος επιλογή, να αναλάβεις αυτό το πρόγραμμα.\nΘωμάς Αναστασιάδης – Χρόνια Πολλά Έλληνες!\n6 Απριλίου 1914 – 6 Απριλίου 1942\nΕτικέτες: Θωμάς Αναστασιάδης\nΤι λένε τρεις διπλωμάτισσες για την υπόθεση Μπεκατώρου\nΦτου και απ’ την αρχή\nΟ Θωμάς Αναστασιάδης για το πρώτο τετράμηνο της Διοίκησης Κουκοδήμου – Νταντάμη\nΑίτημα πολλών συνδημοτών κατέθεσε χθες στις αρμόδιες υπηρεσίες ο δημοτικός σύμβουλος Θωμάς Αναστασιάδης


Ανθρακί Κουβέρτα Καναπέ από Μαλλί Sue Symmetry Living\nΑνθρακί Κουβέρτα Καναπέ από Μαλλί Sue\nΡιχτάρι-Κουβέρτα Symmetry Living 130X150 Sue\nΜάλλινη κουβέρτα καναπέ σε ανθρακί χρώμα\nΜοναδικό ριχτάρι-κουβέρτα σε ανθρακί χρώμα με ύφανση σε σχήματα διαμαντιού. Αυτό που κάνει αυτή την κουβέρτα καναπέ ξεχωριστή είναι η σύνθεσή του από μαλλί. Αξία και στυλ στη διακόσμηση του χώρου σας. Ο συνδυασμός χρώματος και υφής χαρίζουν την απόλυτη χειμερινή αύρα. Η neutral αισθητική του ταιριάζει σε κάθε χώρο του σπιτιού σας.\n60% Μαλλί / 40% άλλες Ίνες


'Maleficent: Mistress of Evil': Επίσημο teaser από την Disney - Mix Grill: Μουσική - Θέατρο - Cinema\nΗ Disney έδωσε στη δημοσιότητα το πρώτο βίντεο από την νέα της ταινίας, η οποία σηματοδοτεί την επιστροφή της Angelina Jolie στη μεγάλη οθόνη, έπειτα από περίπου τέσσερα χρόνια απουσίας...\nΗ Disney όπως φαίνεται δεν θέλει να μας αφήσει στην «ησυχία» μας, βγάζοντας το ένα trailer μετά το άλλο. Αυτή τη φορά, μας «προσφέρει απλόχερα» το επίσημο teaser του "Maleficent: Mistress of Evil", με το οποίο επανέρχεται στη μεγάλη οθόνη η Angelina Jolie, έπειτα από περίπου τέσσερα χρόνια (δεν προσμετράτε το "Kung Fu Panda 3" (2016), στο οποίο δάνεισε απλά τη φωνή της). Η ταινία αποτελεί sequel του "Maleficent", το οποίο κυκλοφόρησε στη χώρα μας το Μάιο του 2014.\nTo "Maleficent" μας είχε παρουσιάσει μια αρκετά διαφορετική οπτική της «Ωραίας Κοιμωμένης», η οποία μάλιστα επικεντρωνόταν στη Maleficent που δεν είναι άλλη από την κακιά μάγισσα της ιστορίας. Βέβαια, όσοι έχετε δει την πρώτη ταινία, γνωρίζετε πως η ιστορία είναι κατά πολύ αλλαγμένη, καθώς πλέον η Aurora και η Maleficent είναι φίλες κατά κάποιον τρόπο.\nΩστόσο, από το teaser του "Maleficent: Mistress of Evil", μπορούμε να καταλάβουμε ότι ο κακός εαυτός της Maleficent έρχεται και πάλι στο προσκήνιο και ο λόγος φαίνεται να είναι η Queen Ingrith, μητέρα του Prince Phillip, ο οποίος αν όλα είναι φυσιολογικά πρέπει να είναι ο αγαπητικός της Aurora.\nΗ σκηνοθεσία ανήκει στον Joachim Rønning, ενώ στους πρωταγωνιστικούς ρόλους των Maleficent, Aurora και Diaval επανέρχονται οι Angelina Jolie, Elle Fanning και Sam Riley αντίστοιχα. Αυτή τη φορά το ρόλο του Prince Phillip θα ενσαρκώσει ο Harris Dickinson, ο οποίος αντικατέστησε τον Brenton Thwaites. Σημαντική προσθήκη αποτελεί η Michelle Pfeiffer στο ρόλο της Queen Ingrith.\nH πρεμιέρα του "Maleficent: Mistress of Evil" αναμένεται να γίνει στις αμερικάνικες αίθουσες στις 18 Οκτωβρίου. Δυστυχώς δεν υπάρχουν ακόμα πληροφορίες για τη χώρα μας.\nΠαρακάτω μπορείτε να απολαύσετε το επίσημο teaser, καθώς και ένα πόστερ της ταινίας:\nσινεμά ταινίες angelina jolie teaser Joachim Rønning Maleficent: Mistress of Evil


Να κρατήσουμε τα ταλέντα στην Ελλάδα... | HuffPost Greece\n28/02/2015 08:45 EET | Updated 29/04/2015 08:12 EEST\nΝα κρατήσουμε τα ταλέντα στην Ελλάδα...\nΗ καινοτόμος Ελλάδα μεταναστεύει. Και μεταναστεύει είτε γιατί δεν γιατί δεν υπάρχει ρευστότητα στην οικονομία, είτε γιατί το φορολογικό σύστημα και η γραφειοκρατία είναι εμπόδια στην ανάπτυξη καινοτόμων επιχειρηματικών ιδεών. Τώρα είναι ευκαιρία να αντιμετωπιστεί το μεγάλο πρόβλημα της «διαρροής εγκεφάλων» από την Ελλάδα.\nΧρήστος Τσάγκος Πρόεδρος Σωματείου Επιχειρηματικότητας Νέων/Junior Achievement Greece\nΤο ασφυκτικό πλαίσιο των διαπραγματεύσεων της χώρας μας με τους εταίρους δεν δίνει περιθώρια για ψευδαισθήσεις για τις δυσκολίες που έπονται. Το οικονομικό επιτελείο πρέπει να βάλει στο τραπέζι με στοιχεία και αριθμούς, σε συνεννόηση με τους εταίρους ένα ρεαλιστικό σχέδιο διαρθρωτικών μεταρρυθμίσεων. Παράλληλα να εκπονήσει ένα Ελληνικό σύγχρονο σχέδιο ανασυγκρότησης και ανάπτυξης που θα στηρίζεται κι από τα πανεπιστήμια ώστε να βοηθήσει την χώρα να βγεί απο την κρίση.\nΤο σχέδιο αυτό θα πρέπει να δίνει έμφαση στην καινοτομία και την επιχειρηματικότητα αλλά και στην νεανική επιχειρηματικότητα. Έχουν γίνει βήματα στο χώρο της επιχειρηματικότητας τα τελευταία χρόνια, ιδιαίτερα στον χώρο των νεοφυών επιχειρήσεων με προγράμματα οικοσυστημάτων αυτών των επιχειρήσεων. Είναι ανάγκη όμως αυτά τα προγράμματα να ενταχθούν σε ένα ολοκληρωμένο σχέδιο που να δίνει έμφαση και στα επόμενα στάδιο μετά, ώστε οι νεοφυείς επιχειρήσεις να γίνουν πραγματικά ανταγωνιστικές επιχειρήσεις και να βοηθήσουν στην ανάπτυξη της ελληνικής οικονομίας.\nΗ καινοτόμος όμως Ελλάδα μεταναστεύει. Και μεταναστεύει είτε γιατί δεν γιατί δεν υπάρχει ρευστότητα στην οικονομία, είτε γιατί το φορολογικό σύστημα και η γραφειοκρατία είναι εμπόδια στην ανάπτυξη καινοτόμων επιχειρηματικών ιδεών. Τώρα είναι ευκαιρία να αντιμετωπιστεί το μεγάλο πρόβλημα της «διαρροής εγκεφάλων» από την Ελλάδα.\nΠάνω από 100.000 νέοι Ελληνες επιστήμονες, βρίσκονται στο εξωτερικό, είτε έχοντας εδραιωθεί επαγγελματικά είτε αναζητώντας ένα καλύτερο μέλλον. Πρέπει να δημιουργήσουμε τις συνθήκες ώστε να κρατήσουμε τα ταλέντα στην Ελλάδα.\nΣτο Σωματείο Επιχειρηματικότητας Νέων/Junior Achievement Greece επενδύουμε στο μέλλον, στην καινοτομία και στην νεανική επιχειρηματικότητα και περιμένουμε τις επιχειρήσεις των μαθητών και τις νέες τους ιδέες στις δύο Μαθητικές Εμπορικές Εκθέσεις, που διοργανώνουμε για ένατη συνεχή χρονιά στην Αθήνα (27 Φεβρουαρίου, The Mall Athens) και στην Θεσσαλονίκη, (6 Μαρτίου, Mediterranean Cosmos), υπό την αιγίδα του Υπουργείου Παιδείας & Θρησκευμάτων.\nΟι μαθητικές επιχειρήσεις είναι η πρώτη εμπειρία των παιδιών με την πραγματική οικονομία και τις επιχειρήσεις. Μαθητές από Δημόσια και Ιδιωτικά Γυμνάσια και Λύκεια απ' όλη την Ελλάδα φτιάχνουν ομάδες, βρίσκουν μια ιδέα και την οργανώνουν όσο μπορούν κανονικά σαν επιχείρηση, κάνοντας διοίκηση, ανάπτυξη, μάρκετινγκ, όπως μια πραγματική επιχείρηση. Μέσα απο την δημιουργική δουλειά οι μαθητές ανακαλύπτουν ποιά είναι τα ταλέντα τους και τους δίδεται η δυνατότητα να προσανατολιστούν και επαγγελματικά. Τους δείχνει πως θα είναι τα επόμενα βήματά τους στην ζωή μετά το σχολείο. Κατά γενική ομολογία είναι απο τις πιό επιτυχημένες εμπειρίες στα σχολικά τους χρόνια.\nΠολλά από αυτά τα παιδιά που είναι στο πρόγραμμα του Σωματείου Επιχειρηματικότητας Νέων/Junior Achievement Greece θα δημιουργήσουν τις επιχειρήσεις τους μέλλοντος που θα δώσουν θέσεις εργασίας και σε αλλά παιδιά με καινοτόμες και πρωτοποριακές ιδέες. Θα αποτελέσουν το δυναμικό για την επόμενη γενιά των στελεχών των ελληνικών επιχειρήσεων που εχει ανάγκη η χώρα μας στην προσπάθεια να ανακάμψει και να δημιουργήσει με φρέσκες ιδέες ένα ελληνικό υγιές παραγωγικό μοντέλο.\nPLUS: Μετανάστευση Ελλάδα Νεολαία ΚΟΙΝΩΝΙΑ ΟΙΚΟΝΟΜΙΑ Επιχειρηματικότητα